Sastanak sa institucijama vlasti u hercegovačko-neretvanskom kantonu/županiji\nUdruženje slijepih Kantona Sarajevo i Savez paraplegičara i oboljelih od dječije paralize F BiH, u okviru projekta "IN" – Implementacija UN Konvencije o pravima osoba sa invaliditetom u Bosni i Hercegovini’’ organizovali su sastanak sa predstavnicima institucija vlasti u hercegovačko - neretvanskom kantonu, koji je održan 8. oktobra 2015. godine u Mostaru, u prostorijama Gradske uprave.\nCilj sastanka je bio upoznavanje predstavnika institucija vlasti sa aktivnostima koje su provođene u okviru projekta "IN". Predstavljenaje analiza usklađenosti zakona u BiH sa UN Konvencijom o pravima osoba s invaliditetom.\nNa sastanku su bili prisutni predstavnici:Grada Mostara,Ministarstva zdravstva HNŽ, Ministarstva za pristupačnost u HNŽ, Ministarstva graditeljstva i prostornog uređenja HNŽ, Ministarstva obrazovanja HNK, Centra za socijalni rad Mostar, predstavnici koalicije OSI "Zajedno smo jači"iz HNK, kao i predstavnici medija.\nU svom izlaganju gdin Fikret Zuko je istakao da je analiza pokazala izuzetno nizak stepen implementacije Konvencije, zbog čega je položaj osoba s invaliditetom i njihovih organizacija sve teži .\nGospođa Jasna Rebac predsjednica Koalcije OSI "Zajedno smo jači" je između ostalog govorila o programu MyRight-a , iz Švedske, koji realizuje nacionalni program za osobe sa invaliditetom , o značaju i ulozi koalicije OSI "Zajedno smo jači", te o problemima vezanim za usvajanje Lokalnog akcionog plana u HNK-a.\nUčesnici na sastanku podržali su sve aktivnosti koje se provode u okviru projekata koji imaju za cilj unapređenje statusa osoba sa invaliditetom u HNK-a i obećali da će se angažovati da u okiviru svojih resora primjene prijedloge koji imaju za cilj implementaciju Konvencije o pravima osoba sa invaliditetom u BiH.


Ministarstvo omladine i sporta Vlade Republike Srbije saopštilo je da je Vlada, na samom početku Olimpijskih igara, donela Uredbu o nacionalnim sportskim priznanjima i novčanim nagradama kojom su povećane nagrade za osvojene medalje.\nNajveće novčane nagrade za osvajače medalja u istoriji srpskog sporta iznose 70.000 evra za zlatnu medalju, 60.000 evra za srebrnu, a osvajači bronzane medalje biće nagrađeni sa po 50.000 evra.\nMinistar Vanja Udovičić istakao je tim povodom da je država uvek uz naše najbolje sportiste, što je tokom prethodnih godinu dana jasno pokazala – prvo sa nikad većom pomoći sistemu sporta kako bi se što lakše prebrodili izazovi pandemije, a sada i drastičnim povećanjem nagrada za osvajače medalja.\n„Ostvarili smo prioritetni cilj da se naši sportisti za Olimpijske i Paraolimpijske igre pripremaju u najboljim mogućim uslovima i svakodnevno im bili na raspolaganju za ispunjenje svih njihovih potreba tokom pripremnog procesa“, poručio je on.\nUredbom kojom povećavamo nagrade za osvajače medalja želimo da pružimo dodatnu podršku našim najboljim sportistima, rekao je Udovičić i naglasio da je Srbija lider u regionu po izdvajanjima za osvojene medalje.\nPrema njegovim rečima, visina nagrade je dvostruko povećana u odnosu na Olimpijske igre u Londonu 2012. godine i identična je za osvajače odličja u ekipnim i pojedinačnim sportovima, kao i za olimpijce i paraolimpijce.\nMinistarstvo omladine i sporta/nagrade/olimpijske igre/Srbija/vanja udovičić


Povećana kazna za ranjavanje policajca u Novom Pazaru\n► Povećana kazna za ranjavanje policajca u Novom Pazaru\n14.01.2019 Novi Pazar\nSud je u ponovljenom suđenju Dženana K. proglasio krivim za izvršenje krivičnog dela teško ubistvo u pokušaju zbog čega ga je osudio na 10 godina zatvora, dok ga je za krivično delo nedozvoljena proizvodnja, držanje i nošenje oružja osudio na dve godine.\nOdbrana osuđenog je tvrdila da on nije imao umišljaj da ubije policajca, da sa njim nije bio u sukobu i da je do ranjavanja došlo iz nehata.\nTužilaštvo je u ponovljenom postupku zastupalo stav iz optužnice da je osumnjičeni bio svestan da Čekanović obavlja službenu dužnost i da je nesporno Dženan K. pokušao da ga ubije.\nOdbrana i Više tužilaštvo imaju pravo žalbe na ovu presudu.Prvostepenom presudom Višeg suda Dženan K. je osuđen na 10 godina zatvora zbog teškog ubistva u pokušaju, ali je Apelacioni sud u Kragujevcu uvažio žalbe odbrane i Višeg tužilaštva iz Novog Pazara i presudu poništio, naloživši novo suđenje.\nOn je nakon toga pištolj sakrio, a policiji je ispričao da je neko pucao u njega, ali da je slučajno pogođen policajac.\nMeđutim, pregledom snimaka sa video nadzora utvrđeno je da je Dženan K. pucao.


DRI: Novac subotičkim medijima protivzakonito i bez konkursa | Autonomija\nNovac za "podobne" medije?\nSkupština grada Subotice, gradonačelnik, Direkcija za izgradnju grada i Zoološki vrt Palić platili su pojedinim subotičkim medijima više od 1,4 miliona dinara u 2015. godini suprotno zakonima i bez konkursa, pokazuje izveštaj Državne revizorske institucije (DRI).\nKako se navodi, bez sprovedenog javnog konkursa Skupština grada isplatila je 330 hiljada dinara po osnovu projekata u oblasti javnog informisanja, Zoološki vrt Palić 264 hiljade dinara za usluge informisanja javnosti, a JP Direkcija za izgradnju grada Subotice 466 hiljada dinara za usluge javnog informisanja o radu tog javnog preduzeća, preneo je portal Magločistač.\nSkupština grada platila je 330 hiljada dinara za usluge fotografisanja i objavljivanja na sajtu www.subotica.info, a ugovor je zaključen u paušalnom iznosu, bez navođenja količina usluga koje se naručuju i bez pojedinačnih cena, kao i mimo sprovedenog konkursa, što je suprotno Zakonu o javnim nabavkama, Zakonu o budžetskom sistemu i Zakonu o javnom informisanju i medijima.\nIsta kršenja navedenih zakona zabeležena su i u slučaju gradonačelnika, koji je platio 351 hiljadu dinara TV i video produkciji „Dinovizija“ za usluge video snimanja i izrade filmskog zapisa o radu lokalne samouprave.\nJP Direkcija za izgradnju grada Subotice izvršila je plaćanje po osnovu javnog informisanja o radu Direkcije u ukupnom iznosu od 466 hiljada dinara, a na spisku primalaca sredsatava su: RTV SU CITY, SUCOM Media, SZR „Dinovizija“, Subotičke novine, Fondacija Panonija, SR „Noah Agency“, Agencija K23 Subotica.\nUgovori su zaključeni u mesečnom paušalnom iznosu, bez navođenja količina usluga koje se naručuju i bez pojedinačnih cena, što je suprotno Zakonu o javnim nabavkama i Zakonu o budžetskom sistemu. Plaćanje je izvršeno bez sprovedenog konkursa, što je suprotno Zakonu o javnom informisanju i medijima i Zakonu o budžetskom sistemu.\nIsti propusti zabeleženi su i u slučaju ZOO vrta Palić, koji je izvršio plaćanje u iznosu od 264 hiljada dinara Subotičkim novinama.\nMagločistač navodi da su Direkcija za izgradnju grada Subotice i Ustanova Zoološki vrt Palić u toku revizije raskinuli ove ugovore za medijske usluge.\nDRI nije pronašao nepravilnosti u okviru redovnog konkursa za sufinansiranje medijskih projekata na teritoriji grada, kojim je ukupno raspodeljeno oko 26 miliona za 20 odobrenih projekata.


Đani Ćurčić objavio je potom knjigu i pokrenuo školu fudbala, ali ga to nije zadržalo na vrhu, dok je otvoreno pričao o svom bankrotu.\n"PONOSAN SAM ŠTO MI JE TATA DOBIO ULICU" Vuk Kostić progovorio o čuvenom ocu, ali i o svojoj familiji, pa istakao detalj koji će IZNENADITI MNOGE\nOve godine je bio na mestu pomoćnog trenera kluba Dinamo u Vranju, ali se brže-bolje vratio u Englesku, gde je najavio ponovnu saradnju sa Kristal Palasom. Zbog čega je Saša pomišljao da oduzme sebi život saznajte OVDE.\n- Rekao sam da se ne vraćam u Srbiju dok se ne vratim fudbalu. Bilo je i priče da sam tamo, u Engleskoj, čak bio u centru za nezaposlene, to je bio fejk njuz, lupetanje gluposti, fejk je neka priča o penziji, ali dobro, nisam pričao ni sa kim. Razumem, nema mojih izjava, i onda nešto mora da se napiše - rekao je Đani u februaru ove godine za "Telegraf", dok je bio u našoj zemlji, da bi se potom ipak vratio u Britaniju.\nIz medija se potpuno povukao, a primetno je da je nabacio višak kilograma.


Na današnji dan, 5. aprila 1992. godine, počela je opsada Sarajeva - GlobalCir\nNa današnji dan, 5. aprila 1992. godine, počela je opsada Sarajeva, najduža opsada u modernoj historiji ratovanja, koja je trajala 1.425 dana. Grad Sarajevo zvanično je utvrdio ovaj datum kao Dan obilježavanja opsade Sarajeva 1992.-1995, u znak sjećanja na žrtve, branitelje i stanovnike glavnog grada Bosne i Hercegovine.\nTokom dugih 1.425 dana opsade Sarajeva, ubijeno je više od 11 hiljada civila u gradu, od kojih oko 1.600 djece, a preko 50.000 civila je bilo lakše ili teže ranjeno.\nProcjenjuje se da je oko 500.000 projektila ispaljeno na grad za vrijeme opsade, dok je zabilježeno da je dana 22. jula 1993. godine na grad ispaljeno čak 3.777 projektila.\nI prije početka opsade, Sarajevo je bilo puno paravojnih formacija i barikada. U Haškom sudu su za te ratne zločine osuđeni vojni i civilni dužnosnici tzv. Republike Srpske, među kojima i njen prvi predsjednik Radovan Karadžić.\nŠef Evropskog vijeća Charles Michel u iznenadnoj posjeti Libiji


Da bi se omogućilo puno iskazivanje sklonosti I darovitosti za nauku kroz veći broj različitih, kontinuiranih i sistematičnih nastavnih i vannastavnih aktivnosti, otvoreno je računarsko odeljenje.\nNastavni plan i program Računarkse gimnazije realizuje se po svetskim standardima koji se postavljaju u procesu obrazovanja mladih ljudi.U školskoj 2018/2019. upisano je 20 učenika ovog smera.\nSa jednim od učenika ekipa lista ,,Gimnazijalac“ je razgovarala i napravila jedan intervju gde nam je izneo svoja iskustva i utisak koji je do sad stekao.\nKako si si odlučio da upišeš ovaj smer i da li ti je bilo teško na prijemnom ispitu?\n-Bilo je to sasvim slučajno.Po dolasku učenika Užičke gimnazije, koji su promovisali ovaj smer, postao sam jako zainteresovan i odlučio da probam.Prijemni ispit nije bio previše zahtevan, s tim što su zadaci morali pažljivo da se tumače i rešavaju.\nDa li su posle posete usledile neke druge aktivnosti po pitanju tvog spremanja i učenja za napomenuti smer?\n-Jesu.Pre svega prevelika zahvalnost školi koja je omogućila besplatnu pripremnu nastavu svake subote od marta meseca.Na pripremnoj nastavi imali smo mogućnost, ne samo da besplatno dobijemo sve potrebne zadatke, već i da dosta vežbamo i prelazimo razne vrste matematičkih problema..\nProgram kao što znamo prati svetske standarde.Kako ti deluje početak i da li misliš da si na dobitku što si baš odlučio ovaj smer da upišeš?\n-U pravu ste.Program jeste opširan i sveobuhvatan, bar koliko sam na početku uspeo da uvidim.No, mislim da će mi pružiti nova znanja i veštine koje ću u budućnosti moći na pravi način da iskoristim i upotrebim.\nZa sam kraj, koje su tvoje prve poruke.Da li bi budućim prvacima preporučio da se probaju i pridruže se računarskom smeru?\n-Itekako.Ova znanja koja ćemo ovde steći mislim da su jedna od najvećih i najboljih.Tako da svakako moja topla preporuka.


SAD: Banke bez plana u slučaju bankrota | Gde Investirati\nCentralna banka SAD (Fed) i korporacija za osiguranje depozita (FDIC) su navele da JPMorgan Chase, Bank of America , Wells Fargo, Bank of New York Mellon i State street bank imaju praznine u planovima za bankrot koji su morali da podnesu na uvid.\nTih pet banaka, s ukupnom imovinom od 5.600 milijardi dolara, nalaze se među osam giganata sa Wall streeta koji su morali da federalnim vlastima podnesu planove na evaluaciju.\nFederalne rezerve i korporacija za osiguranje depozita su naveli da planovi pet banaka „nisu kredibilni“ i da su nedovoljni za uredno restrukturiranje u slučaju bankrota.\nBankama je naloženo da do 1. oktobra poprave planove ili će biti suočene sa strožijim zahtevima, što može podrazumevati povećanje zaštitnog kapitala za nepredviđene gubitke.\nU slučaju da regulatorne agencije i tada budu nezadovoljne, mogle bi naložiti bankama da prodaju deo imovine.\nAgencija Associated press navodi da su velike banke u dobrom finansijskom stanju i da im ne preti krah, ali da regulatorne agencije nalažu da imaju zaštitu kako bi se izbeglo da u slučaju krize ponovo budu spasavane novcem poreskih obveznika.\nFed i FDIC su tokom 18-mesečnog perioda evaluacije pronašli slabosti i u planovima Goldman Sachsa i Morgan Stanleya, ali su procene različite – FDIC smatra da planovi Goldman Sachsa nisu kredibilni, dok Fed to navodi za Morgan Stanley.\nManjkavosti su ustanovljene i u planovima Citigroupe, ali njen plan nije označen kao „nekredibilan“.\nProcena stanja banaka i njihovih planova su naložene reformom posle finansijske krize 2008. kako bi se proverilo da velike banke, koje su tada dobile stotine milijardi dolara pomoći, budu spremne za novu finansijsku katastrofu i da se izbegne percepcija da su „prevelike da bi propale“.\nPrevious Izbori: Za 250 poslaničkim mesta u Skupštini utvrđeno 20 lista sa 3.270 kandidata\nNext Roboti koji su uzeli posao ljudima dobili otkaze\nIzvršni odbor Narodne banke Srbije doneo je danas rešenje kojim je dato preliminarno odobrenje za osnivanje banke u Republici Srbiji koja će poslovati pod imenom Bank of China Srbija, AD Beograd,


Nastavlja se rast cena na berzi, đubrivo sve traženije – Portal NAŠE SELO\nPozitivni cenovni trendovi, primarnih poljoprivrednih proizvoda, se nastavljaju od početka godine iako je došlo do smanjenog obima trgovanja na novosadskoj „Produktnoj berzi“.\nPored kukuruza, pšenice i soje, velika je zainteresovanost za mineralnim đubrivima, s obzirom na to da se približava vreme prihrane ozimih kultura. Ukupan promet za ovu nedelju je iznosio 2.420 tona robe, čija je finansijska vrednost iznosila 83.065.250,00 dinara.\nIzvoznici pšenice i brašna iz Srbije i stručnjaci danas različito ocenjuju najavu zabrane izvoza pšenice, brašna, kukuruza i ulja zbog rata u Ukrajini i potrebe da se za domaće tržište obezbedi dovoljna količina tih proizvoda. Poslovnio Udruženje mlinske, pekarske i testeničarske industrije Srbije „Žitounija“ uputilo je danas zahtev Ministarstvu poljoprivrede i Privrednoj komori Srbije u […]


Razgovori sa ambasadorom Bjelorusije | Privredna komora Crne Gore\nPotpredsjednik Privredne komore Crne Gore Ivan Saveljić razgovarao je 7. decembra 2017. godine sa ambasadorom Bjelorusije sa sjedištem u Beogradu Valenijem Brilevim, koji je boravio u našoj državi. Oni su razmatrali mogućnosti razvoja ekonomske saradnje dvije države.\nAmbasador Brilev je govorio o aktuelnoj privrednoj situaciji u njegovoj zemlji, uticaju na Bjelorusiju sankcija koje je EU uvela Rusiji, kao i o visokom stepenu zavisnosti od ekonomija susjednih država. Naime, Bjelorusija izvozi na tržište Rusije osam miliona tona mlijeka godišnje, a ukupna robna razmjena sa Ukrajinom je oko devet milijardi dolara.\nGovoreći o saradnji sa Crnom Gorom, posebnu pažnju Brilev je posvetio porastu posjeta bjeloruskih turista našoj zemlji tokom ljetne sezone (35.949 u 2016, odnosno 12,5% više nego u istom periodu prethodne godine) kao i činjenici da postoji značajan prostor za njihov dodatan rast.\nBrilev je naglasio da Bjelorusija ne proizvodi alkoholna pića poput vina i rakije, te da su uvozno zavisni kada je u pitanju i svježe voće te povrće (mahom uvoze iz Poljske, Srbije, Makedonije), drvo i proizvodi od drveta.\nPotpredsjednik Privredne komore Saveljić je saopštio da se radi na organizaciji poslovnog susreta privrednika dvije zemlje. On je gosta upoznao sa razvojnim prioritetima Crne Gore, uz poseban akcenat na to da postoji prostor za investicije u poljoprivredi i planinskom turizmu.\nZaključeno je da mogućnosti Sporazuma o slobodnoj trgovini sa Carinskom unijom koju čine Rusija, Bjelorusija i Kazahstan nijesu dovoljno iskorišćene, te da je aktuelna politička situacija između Rusije i EU dodatno otežala njegovu primjenu.\nDogovoreno je da će ambasador Brilev predsjedniku bjeloruske Privredne komore prenijeti spremnost crnogorske za realizaciju poslovnog foruma dvije zemlje. Zvaničan poziv za posjetu privredne delegacije naše zemlje biće upućen krajem ove ili početkom 2018. godine, a trebalo bi da bude realizovana na proljeće.


U Srbiji zeleni sertifikat imaju samo 33 objekta\nNaša zemlja je, ipak, na dobrom putu da unapredi zakone koji obuhvataju tu oblast, kao i da edukuje stanovništvo, privredu i institucije o značaju održvih rešenja u izgradnji, navode u resornom ministarstvu\nZelena gradnja u Srbiji još uvek nije dovoljno zaživela, što potvrđuje i podatak da samo 33 objekta poseduju zeleni sertifikat koji znači da zgrada štedi energiju i vodu, da je građena od prirodnih materijala, pa čak i da koristi biljke koje ne zahtevaju često zalivanje.\nDržavna sekretarka Ministarstva građevinarstva, saobraćaja i infrastrukture Aleksandra Damnjanović kaže da zelena gradnja nije u punoj meri zaživela u našoj zemlji, ali da Srbija jeste na dobrom putu da unapredi zakone koji obuhvataju tu oblast, kao i da edukuje stanovništvo, privredu i institucije o značaju održivih rešenja u izgradnji.\nNa promociji objekata koji su dobili LEED/BREEAM sertifikat, a koju je u okviru Svetske nedelje zelene gradnje organizovao Savet zelene gradnje u Srbiji, Aleksandra Damnjanović je kazala da će Ministarstvo sa Savetom uspostaviti bližu saradnju, u smislu da članovi Savetu budu članovi radne grupe za izmenu zakonskih propisa.\nIzmeniti pojedine zakone\n- Mi u zakonima koje resorno predlažemo imamo sadržana načela i principe zelene gradnje, ali nigde nemamo eksplicitno prepoznatu zelenu gradnju od pojma do nekih standarda koji se primenjuju u ovoj oblasti - rekla je Damnjanovićeva.\nZdrava a domaća: Nova sorta jabuke „ivana“ podnosi 10 puta manje prskanja\nVujović: Ulaganje u eko-mobilnost jedan od ključnih zadataka Vlade\nDržava će morati da obori cene: Struja i gas u Evropi biće i do 40 odsto skuplji!\nBum sintetičke hrane: Nemci se spremaju za mocarelu bez mleka, da li to i nas očekuje?\nIstiče da je to poziv Ministarstva da se izmene pojedini zakoni kojima se, između ostalog, reguliše i oblast zelene gradnje, a u delu koji se tiče prostornog planiranja i urbanizma, izgradnje i u toku trajanja eksploatacije objekta.\nKako navodi, zelenih objekata u Srbiji nema dovoljno, većinom se grade u velikim gradovima, najviše u Beogradu, i uglavnom se radi o komercijalnim objektima.\n- Izmenom zakona i drugih propisa mislim da ćemo doći do zadovoljavajućeg broja takvih objekata - ocenila je Damnjanovićeva.\nObjasnila je da zeleni objekat ne znači da ta zgrada ima "zelenu fasadu ili zeleni krov", već da podrazumeva zaštitu od buke, štednju energije, vode, da je "pametna", da ima veći kvalitet i komfor življenja, a ne zagađuje prirodu.\nIzvršni direktor Saveta zelene gradnje Dragana Korica precizira da u Srbiji zeleni sertifikat imaju tek 33 objekta, dodajući da je prvi zeleni sertifikat dodeljen 2013. godine.\nIstakla je da je danas Savet dodelio zahvalnice za 16 sertifikovanih objekata koji promovišu zelenu gradnju i dodala da je to vid podrške Saveta za njihov "hrabar korak". Ona kaže da nisu svi objekti građeni u Beogradu, ali da većina jeste, da se radi o šoping-centrima, skladišnim prostorima, poslovnim zgradama, pa i jednom enterijeru.\nPodsticaj zbog zelenih obveznica\nKorica ističe da takve objekte i prostore većinom traže strani brendovi koji i inače posluju u takvom okruženju.\n- Njihova prednost je to što u takvim zgradama imaju veliku uštedu u energiji, a s druge strane pružaju podršku biodiverzitetu - rekla je ona.\nPozdravila je emitovanje zelenih obveznica države i ocenila da će one doprineti bržoj izgradnji zelenih objekata.\nČlan bord direktora Saveta zelene gradnje Martin Elezović objasnio je da postoji čitav niz kriterijuma koje zgrada mora da zadovolji da bi bila zelena ili održiva, a to su elementi koji se odnose na menadžment, proceduru dizajna, na energiju, vodu, na transprot, materijale, otpad, zagađenje...\n- Zgrada mora da štedi i energiju i vodu i da vodi računa o materijalima koje koristi, da vodi računa da ne zagađuje okolinu i da unapređuje ekološke karakteristike - rekao je Elezović.\nKako kaže, u našoj zemlji ima sve više kompanija koje grade zelene zgrade i koje za svaki projekat unapređuju svoje znanje i tehnologije.\nJedan od dobitnika zahvalnice Saveta i LEED/BREEAM (zelenog) sertifikata za čak šest objekata je firma GTC, a njen inženjer Vesna Mandić navodi da su morali da zadovolje veoma stroge standarde kako bi postigli te sertifikate. Objašnjava da su njihovi objekti energetski efikasni, da "poštuju" prirodu, da su građeni od posebnih materijala i da koriste biljke koje upijaju više vode.\nZeleni sertifikat zelena gradnja štednja energije prirodni materijali\nDetalji užasa kod Apatina: Dva dana pre tragedije na zidu kuće ubijenog osvanuo misteriozni grafit!\nHoror kod Apatina: Ubio čoveka, pa se razneo bombom!


Opasnosti i zablude nacionalizma\nU Mostaru je u cetvrtak, u konferencijskoj dvorani hotela Bristol u prisustvu blizu 300 posjetilaca, uprilicena promocija knjige Gojka Berica, koja je po svojoj formi bila izvan oficijelnih standarda. Procitaj vise\nIntegralno štivo o Starom mostu\nNova knjiga Amira Pašica Stari most u Mostaru predstavlja dragocjeno štivo u kojem je ovaj strucnjak iz oblasti zaštite kulturno-istorijskih spomenika dao kompletnu sliku o ovom zdanju, njegovoj ulozi Procitaj vise\nPerić nije poslao ni čestitku\nMostarski muftija Seid ef. Smajkic povodom Kurban-bajrama za predstavnike medunarodnih institucija, Federacije BiH, HNK, Grada Mostara i gradskih ustanova priredio je prijem u restoranu Veranda. On j Procitaj vise\nTmačaArt i na engleskom\nCentar za dramski odgoj Bosne i Hercegovine sa sjedištem u Mostaru od 1999. godine izdaje TmacuArt, casopis za dramu, teatra i odgoj i redakcija, na cijem celu se nalazi Sead Ðulic. Casopis tretira pi Procitaj vise\nNove prostorije za Narodnu biblioteku\nNakon rekonstrukcije objekta Djecije biblioteke, od 1995. godine pocelo je sistematsko obnavljanje knjižnog fonda Narodne biblioteke, koji je potpuno stradao tokom rata. Zbog nedostatka prostora u ov Procitaj vise\nDug prema Želimiru Dadi Miladinu\nPosljednjih godina poznati mostarski slikari, zahvaljujuci prije svega entuzijazmu pojedinaca i Galeriji Martino, sada vec respektabilnom izdavacu, dobili su svoje monografije, cime je od zaborava otr Procitaj vise\nUneskova pomoć oko ”Ruže”\nNajbolje u Mostar poslati strucnjake Grckog nacionalnog komiteta (ICOMOS) kako bi se pomoglo u iznalaženju najoptimalnijeg rješenja za hotel “Ružu” mišljenje je Mechtild Rossler, direktorice Odjela za Procitaj vise\nPoruke o snazi ljubavi\nU nastojanju da najmladim priredi što više ugodnih trenutaka, ali i da vodi racuna o svojoj edukacionoj ulozi, Pozorište lutaka Mostar, bez obzira na sve aktuelne probleme u kulturi uopšte, u kontinui Procitaj vise\nAutentičnost kulturne tradicije Irana\nEnterijeri Francuskog kulturnog centra u Mostaru od petka su obogaceni eksponatima bogate kulturne tradicije Islamske Republike Iran. Na ovoj reprezentativnoj izložbi, priredenoj sa ciljem boljeg upoz Procitaj vise\nJedna od najljepših poema gradu\nEvo se Mostaru vracam/ stariji od Hajrudina... Vratio se mostarski pjesnik Pero Zubac gradu svoje mladosti, gradu svojih prvih ljubavi, gradu svojih prijatelja koji su sada samo sjenke što se u duši n Procitaj vise


Erdogan pohvalno o oživljavanju grčko-turskog dijaloga | Preporod.info Islamska zajednica u BiH\nTurski predsjednik Recep Tayyip Erdogan izjavio je u danas da je oživljavanje kanala dijaloga s Grčkom pomoglo u rješenju nekih bilateralnih problema između dvije NATO članice, među kojima su napetosti planule u prošloj godini.\nAnkara i Atina godinama su u sporenju oko nekoliko pitanja, od kontradiktornih pretentzija na morske resurse na Mediteranu do zračnog prostora i migracije. Dvije saveznice bile su blizu sukoba u prošloj godini, što je naškodilo odnosima Evropske unije i Ankare.\n- Vjerujemo da oživljavanje kanala diplomatije s našim susjedom Grčkom doprinosi rješavanju problema i regionalnoj stabilnosti – izjavio je Erdogan na skupu koji je organizirao njemački Marshallov fond na marginama samita NATO-a u Bruxellesu.\nOčekuju se de da se Erdogan sastane s grčkim premijerom Kyriakosom Mitsotakisom tokom dana na samitu, prenosi Reuters, prenosi Fena.


Svečano otvorena Bilećanka\nčetvrtak, 16 maj 2013 18:29\nU pogonima tekstilnog kombinata "Bilećanka" danas je svečano otvorena fabrika tekstila u kojoj je zaposleno 200 radnika. Direktor Privrednog društva "Nikola Tesla" Dragan Vučetić rekao je da je ovo najmoderniji obučeni centar u Evropi sa najsavremenijom tehnologijom i istakao da su obezbijeđeni partneri iz Njemačke. Otvaranje ove fabrike predstavlja prvu fazu u postupku realizacije strateškog projekta pokretanja i razvoja tekstilne industrije u Republici Srpskoj, koju zajedno provode Javno preduzeće "Nikola Tesla" Banjaluka i Vlada Srpske. Planirano je da se u Bileći proizvede oko 45.000 komada odjevne ženske garderobe koja će biti plasirana na inostrano tržište...\nOvim projektom i u Trebinju bi trebalo da bude zaposleno do 800 radnika, u "Ljubinjki" iz Ljubinja 350, u nevesinjskom "Fusolu" 400 radnika i 150 u Berkovićima.\nPrema ranijim najavama, Privredno društvo "Nikola Tesla", čiji je osnivač Vlada Srpske, namjerava da u ovoj godini u razvoj tesktilne industrije na području Hercegovine uloži 20.690.000 KM i na taj način zaposli oko 2.500 radnika.\nPredsjednik RS Milorad Dodik otvarajući pogon istakao je da je nada ljudi u bolju budućnost više vrijedna od novca uloženog u sam projekat.\n"Ova ideja nije stara. Nastala je prije nekoliko mjeseci kada je gospođa Janković bila kod mene u kancelarija i predložila hrabru ideju da u Hercegovini možemo uposliti nekoliko hiljada ljudi. Ja sam kod nje prepoznao nesumnjivu dozu patriotizma, a ne samo poslovnog refleksa. Danas svi možemo da budemo zadovoljni što je ovo postalo uspješna priča“, rekao je Dodik dodajući da je ova vlast pokazala sposobnost u kriznim vremenima da kada se posao uglavnom gubi uspješno otvore nova radna mjesta.\nPremijer RS Željka Cvijanović istakla je da je otvaranje pogona u Bileći od izuzetne važnosti i za sam grad, ali i za cijelu RS.\n"Ovako nešto je velika stvar za puno moćnije ekonomije. Vlada RS je opredijeljena da kontinuirano radi na produžetku ovog projekta. Takođe, nastavićemo da realizujemo i sve druge projekte započete u drugim oblastima jednako kao i u svim drugim dijelovima RS“, rekla je Cvijanovićeva.


RTCG - Radio Televizija Crne Gore - Nacionalni javni servis :: Društvo :: Sjednice DIK-a biće direktno prenošene\n25. 01. 2022. 16:03 >> 16:29\nSjednice Državne izborne komisije (DIK) biće direktno prenošene na veb stranici i YouTube kanalu Komisije, saopšteno je iz te institucije. DIK je na današnjoj sjednici usvojio Informaciju o potrebi unapređenja transparentnosti rada.\n„Iako je Komisija uspostavila praksu izdavanja saopštenja za medije i objavljivanja svih relevantnih dokumenata na svojoj web stranici, Komisija je stava da postoji prostor za unapređenje transparetnosti rada“, navodi se u Informaciji.\n"Komisija je ocijenila da u uslovima limitiranih prostornih kapaciteta nije u mogućnosti da obezbijedi fizičko prisustvo predstavnika medija u sali u kojoj se održavaju sjednice, te da je optimalno rješenje direktan prenos sjednica na web stranici (www.dik.co.me) i Youtube kanalu Državne izborne komisije", ističu u saopštenju.\nSredstva za te potrebe obezbijediće, kako kažu, Misija OEBS-a u Crnoj Gori u okviru stručne i tehničke podrške. Državna izborna komisija izrazila je zahvalnost Misiji OEBS-a na kontinuiranoj podršci koju ta organizacija pruža Komisiji.\nKomisija je, dodaju, uputila zahtjeve nadležnom državnom organu za adaptacijom prostora kako bi montiranje predmetne opreme za prenos sjednica moglo biti realizovano naposredno po primljenoj donaciji.\n"U konačnom, Komisija je zaključila da će izmijeniti Poslovnik o radu u dijelu „IV Javnost rada“ kako bi direktan prenos sjednica Komisije započeo čim se za to steknu tehnički uslovi. Predsjednik Komisije Nikola Mugoša najavio je da će Komisija otvoriti zvaničan Twitter nalog u cilju komunikacije sa javnošću", zaključuju iz DIK-a.\n"Na moj rad niko ne može da izvrši pritisak"\nDIK nije usvojio potrebne standarde transparentnosti\n"Dobra odluka DIK-a da otvori sjednice za javnost"


Super liga: Najava sutrašnje tradicionalne manifestacije ’’Prvi tim’’\nSutra će u hotelu Falkenštajner u Beogradu biti održana sada već tradicionalna manifestacija ’’Prvi tim’’ na kojoj će biti proglašeni najbolji akteri sezone 2018/19 u okviru Super lige Srbije.\nZajednica klubova Super lige i Prve lige Srbije i TV Arena sport i ove sezone organizuju manifestaciju ’’Prvi tim’’ na kojoj će biti proglašen idealni tim elitnog ranga, kao i najbolji igrač, najbolji mladi igrač i najbolji trener Super lige Srbije za sezonu 2018/19. Idealnih jedanaest birali su njihovi direktni rivali, kapiteni superligaških ekipa i šefovi stručnih štabova, što ovom izboru daje veliki značaj.\nBiće to četvrta dodela ovih priznanja, nakon događaja koji su upriličeni prošlog decembra i tokom prethodne sezone. Da podsetimo, idealni tim jesenje polusezone 2018/19 proglašen u decembru činili su: Milan Borjan (Crvena zvezda), Filip Stojković (Crvena zvezda), Miroslav Bogosavac (Čukarički), Nemanja R. Miletić (Partizan), Miloš Degenek (Crvena zvezda), El Fardu Ben (Crvena zvezda), Nikola Drinčić (Radnički Niš), Marko Marin (Crvena zvezda), Danilo Pantić (Partizan), Nermin Haskić (Radnički Niš) i Aleksa Vukanović (Napredak). Za najperspektivnijeg igrača Super lige Srbije tada je izabran napadač Čukaričkog Slobodan Tedić.\nI ovoga puta očekuje se dolazak velikog broja zvanica iz sveta fudbala i predstavnika medija koji će imati priliku da se još jednom okupe pred sam kraj šampionata i odlazak na zasluženi odmor.\nOvaj događaj zakazan je za četvrtak 16.maj 2019.godine, sa početkom u 19 časova, a biće održan u hotelu Falkenštajner u Beogradu. Direktan televizijski prenos počeće pola sata kasnije na prvom programu TV Arena sport.


Knjaževački Timomedu po 17 put osvaja nagradu Novosadskog sajma – – Knjaževac vesti\nHome / Drugi pišu / Knjaževački Timomedu po 17 put osvaja nagradu Novosadskog sajma –\nKnjaževački Timomedu po 17 put osvaja nagradu Novosadskog sajma –\nin Drugi pišu, Knjaževac, Knjazevčani, Obaveštenja, Timocka krajina, Vesti iz Knjazevca, Vesti iz Srbije, Zanimljivosti maj 20, 2016\t0 166 Views\nFoto Arhiva Timomed\nNajveća priznanja za kvalitet proizvoda na 83. međunarodnom sajmu poljoprivrede dodeljena su sinoć u Master centru Novosadskog sajma na tradicionalnoj „Večeri šampiona“.\nU robnoj grupi Pčelinji proizvodi i oprema za pčelarstvo, nagrađeni su „Timomed“ iz Knjaževca , Pčelarska farma „Jović Tomislav i Milena“ iz Užica i Pčelinjak „Jovanović“ iz Arilja, a svi su nagrađeni za vrhunski kvalitet meda i dijetetskih proizvoda na bazi meda.\nInače knjaževački „Timomed“ je po 17. put nagrađen velikim peharom za vrhunski kvalitet svojih proizvoda.\n“To je veliko priznanje, ne samo kolektivu Timomeda, već i svim našim kooperantima. Mi se trudimo da sve ono što oni proizvedu mi u prirodnom obliku plasiramo na tržište. Svaka od minulih 17 godina, koju smo završili trijumfalno, bila nam je podsticaj da i naredne održimo nivo kvaliteta naših proizvoda. Još jedno važno opredeljenje je da na svakom Sajmu predstavimo poneki novi proizvod, pa tako ovog puta predstavljamo četiri nova Timomedova proizvoda i svi oni nagrađeni su velikim zlatnim medaljama”, izjavio je medijima Srbislav Vidojević, direktor Timomeda.Inače TIMOMED je učesnik Novosadskog sajma od 1998. godine i od tada redovno izlaže svoj proizvodni program i prezentira nove proizvode. Dobitnik je mnogobrojnih nagrada za asortiman i kvalitet proizvoda u grupi meda.\nU Novom Sadu je od 14. do 20. maja održan 83. Međunarodni sajam poljoprivrede. Najstarija sajamska manifestacija tog tipa u našoj zemlji i najveća u ovom delu Evrope ove godine okupila je oko 1500 izlagača iz 60 zemalja.\n„Čestitam svim dobitnicima, a uverena sam da će narednih godina dobitnika biti sve više i više i da ćemo postavljati nove rekorde u oblasti poljoprivrede“, rekla je Bogosavljević-Bošković.\nU kategoriji Semenski materijal biljnog porekla, za visok kvalitet dorade širokog asortimana žita i industrijskog bilja i za izuzetan kvalitet semenskog materijala, Veliki šampionski pehar pripao je kompaniji „Best Seed Producer“ iz Feketić – Doradni centar Srbobran, dok je za proizvode hemijske industrije isto priznanje pripalo Kompaniji „Braća Tomić“ iz Siriga, za vrhunski kvalitet motornih i hidrauličnih ulja.\nU robnoj grupi Jestiva ulja i biljne masti, za visok kvalitet jestivih rafinisanih ulja suncokreta i ekstra devičanskog maslinovog ulja, kao i permanentno učešće u ocenjivanju kvaliteta jestivih ulja, nagrađen je „Bimal“ iz Brčkog, novosadska Kompanija „Sunoko“ nagrađena je za visok kvalitet šećera, dok je Kompanija „Studen – Agrana“, Rafinerija šećera iz Brčkog, nagrađena je za visok kvalitet šećera od šećerne trske.\nZa visok kvalitet i širok asortiman hleba i beskvasnih lisnatih testa, u kategoriji „Proizvodi na bazi žita i brašna“, nagrađena je Pekarska industrija „Sunce“ iz Beograd.\nZa vina industrijskog tipa proizvodnje, za vrhunski kvalitet ocenjenih vina, nagrađena je Kompanija „13. jul – Plantaže“ iz Podgorice, dok je u robnoj grupi Vina zanatskog tipa proizvodnje, nagrađena Vinarija „Kovačević“ iz Iriga.\nŠampion u konkurenciji jakih alkoholnih pića u zanatskom tipu proizvodnje, za kvalitet voćnih rakija nagrađena je Destilerija „Trivulesk“ iz Leskovca, dok je za vrhunski kvalitet stočne hrane nagrađena „Hrana produkt“ iz Salaša Noćajskog.\nU kategoriji meso i proizvodi od mesa, Industrija mesa „Karneks“ iz Vrbas je nagrađena za vrhunski kvalitet i širok asortiman proizvoda, a Mlekara „Stara planina“ iz Dimitrovgrada, nagrađena je za vrhunski kvalitet širokog asortimana mlečnih proizvoda.\nU robnim grupama Proizvodi od voća i povrća, supe, začini i dodaci jelima, crna kafa i čaj, mineralne vode i osvežavajuća bezalkoholna pića, priznanje je pripalo „Poljoprometu“ iz Požege, za visok kvalitet ocenjenih proizvoda.\nU konkurenciji proizvođača procesne opreme i zanatske poljoprivredne opreme, za kvalitet linije mašina u procesnoj industriji nagrađena je kompanija „Panline“ iz Grabca kod Šida, a u kategoriji ambalaža i ambalažni materijali nagrađena je „Hemotehna“ iz Subotice.\nZa najbolje grlo domaćeg uzgoja u oblasti konjarstva Veliki šampionski pehar Novosadskog sajma sa titulom apsolutnog šampiona pripao je Marku Đurđeviću iz Pećinaca, za priplodnog pastuva „517 Maestoso Betalka XXVI“.\nIsto priznanje u oblasti ovčarstva pripalo je Miloradu Čuletiću iz Hrtkovaca, za izložene kolekcije ovaca, ovna i priplodnog podmlatka rase „il de frans“, i Goranu Čoliću iz Bogatića, za izložene kolekcije ovaca, ovna i priplodnog podmlatka rase „virtemberg“.\nStaropazovački „Napredak“ je u oblasti svinjarstva nagrađen Velikim šampionskim peharom sa titulom apsolutnog šampiona za izložene nazimice F1 kombinacije, odnosno za kolekciju tovljenika, krmaču sa prasadima i nerasta rase „durok“.\nAgrarni fond Grada Bijeljine najbolja je inostrana lokalna zajednica u podsticanju agrobiznisa, a najbolji u oblasti korporativnih usluga u agrobiznisu su kompanija „Dunav osiguranje“ i „Farma mont“ iz Podgorice.\nOpština Bačka Palanka najbolja je domaća lokalna zajednica u podsticanju agrobiznisa, dok je „Triglav osiguranje“ najbolje u agrobiznisu u inovativnom pristupu u osiguranju životinja.\nZa inovaciju godine u agrobiznis sektoru nagrađen je „Energreen“ iz Novog Sada, dok je najbolji mladi lider u agrobiznisu Rajko Jovanović iz „Jovanović komerca“ iz Temerina, a najuspešnija žena u agrobiznisu je Žaklina Bojić iz Novog Sada.\nIzvor rtv.rs/Knjaževačke vesti\nPrevious: Knjaževac : “Priča o rečima“ predavanje o timočkom govoru, jeziku i komunikaciji –\nNext: Knjaževački maturanti plesali sa vršnjacima iz 30 gradova –


NOVI SAD – Socijalna slika Vojvodine drastično se promenila u poslednjih dvadeset godina. Od nekada najrazvijenije regije, koja je po visini primanja i BDP-a bila odmah iza Slovenije, Vojvodina je postala nedovoljno razvijen region, a mnogi Vojvođani su skliznuli ispod linije siromaštva. Oko 90.000 Vojvođana uspeva da preživi zahvaljujući državnoj, socijalnoj pomoći, a narodne kuhinje su jedini spas za čak 11.000 najugroženijih građana pokrajine.\nPaketi hrane, higijene, brašna...\n– Širom Vojvodine rade 24 javne kuhinje, koje u isto toliko opština obezbeđuju po jedan kuvani obrok dnevno za 8.800 korisnika. Od tog broja 1.500 su deca. Mesečno podelimo i 2.000 lanč paketa s namirnicama koje se koriste u kuhinji – kaže za Slobodnu Vojvodinu sekretarka Crvenog krsta Vojvodine Sinjka Somer, dodajući da je na ovaj način bar nekim količinama hrane zbrinuto oko 11.000 najugroženijih Vojvođana. U 21 vojvođanskoj opštini, među kojima su najsiromašnije lokalne samouprave, tih kuhinja i nema!\nZa stanovnike tih opština, koje po Uredbi o utvrđivanju jedinstvene liste razvijenosti regiona i jedinica lokalne samouprave spadaju u treću i četvrtu kategoriju jer im je stepen razvijenosti ispod 60%, odnosno 50% republičkog proseka, pre nekoliko godina uveden je program pomoći.\n– Kroz taj program jednokratno pomažemo 7.300 porodica koje dobiju pakete hrane, higijene i brašna – ističe Somerova i dodaje da su potrebe daleko veće od mogućnosti.\nSocijalni slučajevi, penzioneri, nezaposleni...\nKorisnici narodnih kuhinja, po rečima sagovornice, uglavnom su socijalni slučajevi, penzioneri narušenog zdravlja s minimalnim penzijama, ali da je sve veći broj radno sposobnog stanovništva koje je ostalo bez posla.\n– Ko će biti korisnik javnih kuhinja opredeljuju centri za socijalni rad, u saradnji s organizacijama Crvenog krsta i mesnim zajednicama koje imaju realnu sliku stanja na terenu. Ono što je primetno u poslednje dve godine jeste da su nam sve mlađi korisnici kuhinja jer imamo mnogo onih koji su izronili iz sive zone siromaštva. To su ljudi koji su ostali bez posla, imaju decu i višečlane porodice, pa su sve češće preporuke centara za socijalni rad da i oni budu uključeni u narodne kuhinje – napominje Sinjka Somer.\nNije prijatno biti s one strane šaltera\nDirektor Centra za socijalni rad opštine Irig i bivši direktor novosadskog Centra za socijalni rad Gojko Vujinović kaže za Slobodnu Vojvodinu da bi korisnika narodnih kuhinja i socijalne pomoći bilo i više da nije osećaja stida.\n– Nije prijatno biti s one strane šaltera i pružiti ruku da ti neko nešto dâ, a zadržati minimum dostojanstva i ponosa koje čovek sa sobom nosi – ocenjuje Vujinović.\n– Lokalne samouprave su novim fiskalnim zakonom uskraćene za poprilična sredstva. Irig će dobiti oko 50 miliona dinara godišnje manje, a Novi Sad 850 miliona. To bi umnogome moglo doprineti tome da se više sredstava plasira za pozicije socijalne zaštite – naglašava on.\nZa šestočlanu porodicu\n20.000 dinara socijalne pomoći mesečno\nVujinović ističe da socijalnu pomoć mogu da dobiju osobe koje su nezaposlene i ona iznosi oko 7.000 dinara za nosioca tog prava. Međutim, taj iznos se umanjuje za svaku narednu osobu, pa je tako socijalna pomoć za drugu odraslu osobu u domaćinstvu polovina, a za dete do 18 godina – trećina. To znači da šestočlano domaćinstvo mesečno dobija oko 20.000 dinara socijalne pomoći. U kategoriji socijalno ugroženih jesu i penzioneri sa socijalnim primanjima, kojih je u Novom Sadu sve više, a trenutno više od 4.500 Novosađana prima penziju u iznosu od oko 12.000 dinara.\n– Broj sugrađana koji dobijaju socijalnu pomoć drastično se povećava, ali je strašan pritisak onih koji traže jednokratnu pomoć i pomoć u naturi jer nemaju pravo na redovnu mesečnu pomoć. Ko može s tolikim primanjima da preživi? Pitanje je šta oni jedu, kako školuju decu – dodaje Gojko Vujinović.\nNajviše korisnika novčane pomoći u Bačkoj\nPrema podacima Ministarstva rada Republike Srbije, drastičan porast novih korisnika novčane pomoći beleži se i u Banatu i u Sremu, ali je „rekorder“ ipak Bačka, piše „Dnevnik“. Oko 15.000 Vojvođana prima dodatak za negu i pomoć, a blizu 18.000 nezaposlenih s evidencije Nacionalne službe za zapošljavanje dobija novčanu nadoknadu za nezaposlene od države, a oko 7.000 njih je na početku ove godine to pravo izgubilo, a posao nije našlo.\nS druge strane, u Alibunaru skoro polovina dece koja žive u ovoj opštini ostvaruje pravo na dečji dodatak. Naime, trenutno se u Alibunaru isplaćuje 1.887 dečjih dodataka, što čini 49,2 odsto od ukupnog broja dece koja žive u opštini.\nNajmanje zaposlenih u Vojvodini\nStopa nezaposlenosti u Srbiji, prema aprilskoj Anketi o radnoj snazi, iznosila je 24,1 odsto, što je 1,7 odsto vise nego u oktobru prošle godine, objavio je Republički zavod za statistiku. Stopa nezaposlenosti u beogradskom regionu iznosila je 19 odsto, a u Vojvodini 24,8 odsto. U regionu Šumadije i zapadne Srbije stopa nezaposlenosti iznosila je 25,9 odsto, dok je u regionu južne i istočne Srbije iznosila 26,3 procenata. Gledano po polu, stopa nezaposlenosti za muško stanovništvo bila je 22,3 odsto, a za žensko 26,5 procenata.\nS druge strane, kako je objavio RZS, najveća stopa zaposlenosti bila je u beogradskom regionu 37,9 odsto, zatim u regionu Šumadije i zapadne Srbije, gde je iznosila 36,7 procenata. U regionu južne i istočne Srbije, kao i u regionu Vojvodine stopa zaposlenosti iznosila je 35,4 odsto.\nZanimljivi jedino incidenti u Vojvodini\nTeme decentralizacije i regionalizacije jedva da su prisutne u medijima, a o položaju Vojvodine izveštava se gotovo isključivo kad se desi neki incident, pokazao je monitoring Nezavisnog društva novinara Vojvodine pod nazivom „Vojvodina kao incident“. Medijska ekspertkinja Žužana Serenčeš kazala je da mediji decentralizaciju i regionalizaciju ne doživljavaju kao važna politička i društvena pitanja. S druge strane, dodala je ona, tokom aprila mediji su dosta pisali o Vojvodini, što nije rezultat medijskog interesovanja za položaj pokrajine unutar Srbije, već je pre svega posledica nekoliko „incidentnih“ aktuelnih događaja, poput afere oko Razvojne banke Vojvodine, Predloga deklaracije o zaštiti ustavnih i zakonskih prava Vojvodine i uličnog protesta opozicije protiv pokrajinske vlade.


Vesti online / Scena / Šoubiznis / Mina Joksimović o bliznakinjama: Ne zanimaju me!\nRođenje bliznakinja Srne i Ane Joksimović je obradovalo celu naciju, te su tako Jovani i Željku Joksimoviću stigle čestitke sa svih strana, bilo da se radi o kolegama ili o obožavaocima. Ali, neki su iznenadili...\nŽeljkovu ćerku ne zanimaju sestre: Mina Joksimović\nMnogi su očekivali i komentar Mine Joksimović, ćerke koju ima iz prvog braka, ali ona, pored toga što je na društvenim mrežama ignorisala celu situaciju, nije imala komentar ni za medije\n- Ne zanimaju me takve stvari, pitajte me nešto pametno. Ne pričam o privatnim stvarima a kada budem imala šta pametno da kažem zovite me tada - odbrusila je ona, kako prenosi "Svet".\n* Ovako Jovana "gleda" na Željkovu ćerku: Nisam joj ni drugarica, ni mama\n* Porodila se Jovana Joksimović: Imena za bliznakinje su baš posebna\n* Joksimovići se sele zbog blizanaca, evo i gde!\nŠOUBIZNIS Ovako Jovana "gleda" na Željkovu ćerku: Nisam joj ni drugarica, ni mama


Moguće ukidanje rominga za sve zemlje Zapadnog Balkan - Jutarnji GLASnik\nNa samitu EU – Zapadni Balkan u Sofiji, koji će biti održan 17. maja, mogla bi ponovo da bude aktivirana inicijativa i potpisan sporazum o ukidanju rominga za sve zemlje Zapadnog Balkana, izjavio je ministar trgovine, turizma i telekomunikacija Rasim Ljajić.\n„Nakon što je Bugarska preuzela predsedavanje EU, oni su reaktivirali tu inicijativu i najavljuju da bi na samitu u Sofiji mogao da se potpiše sporazum o ukidanu rominga i za sve zemlje ZB i pristupanje toj evropskoj direktivi, što znači da bi roming bio potpuno ukinut”, rekao je Ljajić Tanjugu.\n„Tako bi i zemlje koje su u procesu pristupanja EU, u različitim fazama, takođe, pristupile tom sporazumi na osnovu kojeg bi naši građani kada putuju u zemlje EU plaćali iste cene usluga kao u domaćem saobraćaju. Mi smo se ranije u nekoliko navrata obraćali Evropskoj komisiji koja nas je odbijala pod izgovorom da ta direktiva važi samo za članice EU i da bi važenje direktive i za druge zemlje podrazumevalo promenu tog dokumenta”, naveo je Ljajić.\nOn je podsetio na još jednu inicijativu za ukidanje rominga, koja nema veze sa Bugarskom, koja se odnosi na tzv. zapadnobalkansku šestorku odnosno šest ekonomija ZB – „pet zemalja, plus Kosovo”.\n„Mi smo pre tri godine potpisali sporazum sa Makedonijom, BiH i Crnom Gorom. Tada je Albanija bila van toga, a sada i Kosovo i Albanija žele da se priključe tom sporazumu i da imamo ukinut roming na prostoru ZB i šest ekonomija ovog reigona”, naveo je Ljajić.\nTagged BALKAN, rasim ljajić, ROMING


U Bijeljini otvorena poslovnica Ziraat Bank – In reformator\nU Bijeljini otvorena poslovnica Ziraat Bank\nApril 13, 2018 April 13, 2018 Urednik 2467 Views Addiko banka, bijeljina, otvorenje, tvorenje\nU Bijeljini je jučer otvorena prva poslovnica Ziraat Bank u ovom gradu, a na svečanom otvaranju istaknuto je da će banka u ekonomskom smislu podržati poljoprivredu i privrednike na području Semberije, javlja Anadolu Agency (AA).\n“Mi, kao Ziraat Bank gledat ćemo da podržimo i privrednike i ljude koji žive ovdje, ne samo s pitanjem zarade, nego da nađemo bolji način da izađemo ljudima u susret”, poručio je Ali Riza Akbas, generalni direktor Ziraat Bank u Bosni i Hercegovini.\n“Što se tiče pogodnosti u odnosu na druge banke, istaknuo bih da su kamatne stope fiksne na sve rokove, što je jako povoljno za kredite, a što se tiče uslova odobravanja kredita, Ziraat Bank karakteriše veoma brza procedura odobravanja, tako da klijenti ne čekaju i pojednostavljene su procedure odobravanja”, naveo je Topalović.\n“Ovdje i tržište kapitala nalazi svoj prostor za poslovnu aktivnost s tim da je zdrava konkurencija među bankama dobro pozdravljena i od privrednika i ispred Gradske uprave želimo da ta konkurencija doprinese da što jeftiniji kapital dođe do poslovnih subjekata”, izjavio je Pejčić.\n← Vijeće ministara BiH čvrsto opredijeljeno za EU i NATO\nU BiH malo do umjereno oblačno i sunčano vrijeme →


Kolarac – proverena adresa za učenje jezika - Kultura - Dnevni list Danas\nPočetna » Kultura » Kolarac – proverena adresa za učenje jezika\nUčenje stranog jezika je dobra odluka i sigurno ulaganje u budućnost, znanje koje vam može otvoriti brojne puteve.\n0Piše: Promo 08. septembra 2020. 15.37\nUkoliko niste sigurni koju školu da upišete, prava adresa je Centar za nastavu stranih jezika Kolarčeve zadužbine, jedina škola u Srbiji koja ima 87 godina kontinuiranog i uspešnog rada.\nCentar za nastavu stranih jezika jeste prava adresa za one koji žele da dobiju međunarodne sertifikate o nivou znanja jezika. Tako se na Kolarcu održavaju pripremni kursevi za dobijanje diploma Univerziteta u Kembridžu (FCE, CAE, CPE, BEC 1,2,3), diploma Gete instituta, diploma Francuskog instituta DALF i DELF, CILS diploma Italijanskog instituta, kao i DELE diploma Instituta Servantes.\nU našem Centru se svake nedelje organizuju i ispiti za sticanje Kolarčeve diplome koja može biti veoma korisna prilikom zapošljavanja u javnom sektoru, ali i kao sertifikat o stečenom nivou znanja jezika.\nPored redovnih kurseva, novina su Kursevi za tinejdžere koji mladima pružaju mogućnost da veoma lako savladaju govorni jezik kroz razgovore o njima bliskim temama, kao i Kursevi za juniore kroz koje deca lako usvajaju jezik putem interaktivnih aktivnosti.\nCentar za nastavu stranih jezika Kolarčeve zadužbine jeste prava adresa i za sve koji žele da steknu samouverenost i fluentnost u poslovnoj komunikaciji, pošto godinama uspešno organizujemo kurseve usavršavanja jezika za zaposlene u javnom i privatnom sektoru. Poboljšajte veštine poslovne korespondencije i proširite vokabular iz oblasti kojom se bavite!\nU ponudi su posebni popusti za srednjoškolce, nezaposlene i penzionere od 50 odsto na punu cenu kursa, pored postojećih povlastica za studente, dosadašnje učenike i članove iste porodice.\nUkoliko vam ne odgovara grupna nastava, možete se opredeliti za individualne časove sa profesorom i odrediti tempo učenja koji vama najviše odgovara.\nUkoliko niste iz Beograda ili ne možete da dolazite na Kolarac, kurseve možete pohadjati i online od kuće!\nCentar za nastavu stranih jezika osnovan je 1933. godine i prva je škola stranih jezika u Srbiji. Na početku su se organizovali samo časovi engleskog jezika.\nZanimljiv je podatak da se u Beogradu engleski jezik učio na Kolarcu pre nego što je osnovana Katedra za engleski jezik i književnost pri Beogradskom univerzitetu. Vremenom je počela da se razvija i nastava ostalih svetskih jezika, pa se u Centru danas izučavaju engleski, francuski, nemački, italijanski, ruski, španski, kineski, japanski, grčki, arapski, norveški, švedski, kao i srpski za strance.\nNastava se odvija u prepodnevnim, popodnevnim i večernjim časovima. Centar stalno sarađuje sa Britanskim savetom, Gete institutom, Institutom Servantes, Francuskim institutom, Italijanskim kulturnim centrom i ostalim institutima.\nIskoristite iskustvo Kolarčevih profesora i po najsavremenijim metodama naučite strani jezik!\nCentar za nastavu stranih jezika Kolarčeve zadužbine, Kolarac, škola stranih jezikaBeograd


Izveštaj sa 23 sednice Opštinskog veća Opštine Bački Petrovac\nОбјављено 29 април 2013\nPredsednik Opštine Bački Petrovac Pavel Marčok je za 24.04.2013. godine sazvao 23. sednicu Opštinskog veća Opštine Bački Petrovac.\nSednici Opštinskog veća Opštine Bački Petrovac su prisustvovali predsednik Opštine Bački Petrovac Pavel Marčok, i članovi Opštinskog veća Opštine Bački Petrovac- Đorđo Šarić, Samuel Valo, Vladimir Sikora.\nOsim članova Opštinskog veća sednici su prisustvovali: Vladislav Tarnoci- načelnik Opštinske uprave Opštine Bački Petrovac kao i rukovodioci Odeljenja u Opštinskoj upravi- Jan Jovankovič, i Dušan Govorčin ,zatim Čedomir Rupar direktor JKP “Komunalac” Maglić, Ondrej Srnaka direktor doo “Gloakvalis” Gložan, Spasoje Prodanov JKP “Progres” Bački Petrovac, Brna Jan direktor Osnovne škole “Jan Čajak” i Siniša Stanivuk pomoćnik predsednika opštine.\nNa početku sednice utvrđen je sledeći:\n1. Razmatranje i odlučivanje povodom zahteva za saglasnost cena komunalnih usluga JKP „Komunalac“ Maglić;\n2. Razmatranje i odlučivanje povodom zahteva za saglasnost cena komunalnih usluga JKP „Progres“ Bački Petrovac;\n3. Razmatranje i odlučivanje povodom zahteva za saglasnost cena komunalnih usluga d.o.o. „Gloakvalis“ za komunalne delatnosti Gložan;\n4. Razmatranje i odlučivanje povodom zahteva za saglasnost za izdavanje imovine u javnoj svojini Osnovne škole „Jan Čajak“ Bački Petrovac;\n5. Razmatranje i donošenje Rešenja o naknadi licima angažovanim na sprovođenju protivgradne odbrane;\n6. Razmatranje i donošenje Rešenja o raspodeli budžetskih sredstava namenjenih finansiranju delatnosti nevladine organizacije;\n7. Razmatranje i donošenje Rešenja o raspodeli budžetskih sredstava namenjenih oblasti kulture;\n8. Informacije Skupštine opštine Bački Petrovac;\n9. Razmatranje i usvajanje predloga Zaključka za dopunu zakona o sedištima i područjima sudova i javnih tužilaštva, da se predvidi osnivanje Osnovnog suda u Bačkom Petrovcu za teritoriju opštine Bački Petrovac;\n10. Pitanja i predlozi.\nKada su u pitanju prva, druga i treća tačka dnevnog reda članovi opštinskog veća su jednoglasno doneli Rešenja za povećanje cena komunalnih usluga od 10% u JKP “Progres”Bački Petrovac i JKP “Komunalac” Maglić i 15% u d.o.o “Gloakvalis” Gložan. Povodom četvrte tačke dnevnog reda članovi veća su zauzeli stav da se pristupi izradi pripreme materijala za davanje saglasnosti za izdavanje imovine u javnoj svojini Osnovne škole “Jan Čajak” Bački Petrovac. Nakon toga jednoglasno je doneto Rešenje o naknadi licima angažovanim na sprovođenju protivgradne odbrane. Zatim su od strane članova opštinskog veća doneta Rešenje o raspodeli budžetskih sredstva namenjenih finansiranju delatnosti nevladine organizacije i Rešenje o raspodeli sredstava namenjenih oblasti kulture. Povodom jedaneste tačke dnevnog reda članovi veća su usvojili informacije Skupštine opštine Bački Petrovac. Nakon toga je usvojen predlog Zaključka da se Vladi RS kao predlagaču zakona o sedištima i područjima sudova i javnih tužilaštva predloži da izmeni član 3.predloga Zakona na taj način što se pravnom normom predvidi osnivanje Osnovnog suda u Bačkom Petrovcu za teritoriju opštine Bački Petrovac.\nS obzirom da nije bilo pitanja i predloga predsednik Opštine Bački Petrovac Pavel Marčok se prisutnima zahvalio na saradnji i 23 sednicu Opštinskog veća opštine Bački Petrovac zaključio 24.aprila 2013. godine.


Srbija donira Kantonu Sarajevo 20 000 vakcina "Astra Zeneka" | Srpskacafe\nSrbija donira Kantonu Sarajevo 20 000 vakcina “Astra Zeneka”\nČetvrtak, 8.04.2021., 18:33 Četvrtak, 8.04.2021., 18:34\nVlada Srbije odlučila je danas da Kantonu Sarajevo u Federaciji BiH bude upućena donacija od 20 000 doza vakcina protiv virusa korona proizvođača “Astra Zeneka”.\nOdluka je donesena s ciljem pomoći građanima u borbi protiv zarazne bolesti kovid 19, saopšteno je iz Vlade Srbije.\nNa sjednici je donesen i Prijedlog zakona o izmjenama i dopunama Zakona o kulturi, kojim je predviđeno da se naziv Arhiva Srbije mijenja u Državni arhiv Srbije, a Narodnog muzeja u Beogradu u Narodni muzej Srbije.\nVlada je donijela odluku da Centar “Sava” u Beogradu dobije status spomenika kulture, kao jedan od najuspjelijih primjera savremene evropske arhitekture sedamdesetih godina prošlog vijeka. Smiljanićeva ulica u Beogradu danas je odlukom Vlade proglašena za prostorno kulturno-istorijsku cjelinu.\nUsvojen je i Prijedlog zakona o izmjenama i dopunama Zakona o sprečavanju dopinga u sportu radi usaglašavanja sa osnovnim principima novog Svjetskog antidoping kodeksa i najvažnijim odredbama kojima se ti principi primjenjuju.\nUsvojeni su i prijedlozi zakona o potvrđivanju Sporazuma između vlada Srbije i Rusije o saradnji u oblasti biljnog karantina i zaštite bilja, te o potvrđivanju Protokola za izmjenu i dopunu Sporazuma između vlada Srbije i SAD o naučnoj i tehnološkoj saradnji, kojima se obezbjeđuje i zaštita intelektualne svojine na odgovarajući način.\nVlada je usvojila Prijedlog zakona o potvrđivanju Ugovora o socijalnoj sigurnosti između vlada Srbije i Kvebeka, kojim se sveobuhvatno uređuje ostvarivanje prava iz penzijskog i invalidskog osiguranja, uključujući i prava po osnovu povrede na radu i profesionalne bolesti i zdravstvenog osiguranja.\nNa sjednici je usvojen Akcioni plan za sprovođenje Strategije unapređenja položaja osoba sa invaliditetom u Srbiji za period od 2020. do 2024. godine, u periodu od 2021. do 2022. godine, čiji je cilj povećana društvena inkluzija osoba sa invaliditetom.\nVlada je usvojila desetogodišnju Strategiju reforme javne uprave za period od 2021. do 2030. godine, kojom se prvi put uvodi krovna politika pružanja usluga, čime se uspostavlja depolitizovana, profesionalna i djelotvorna uprava, koja predstavlja osnovu za promjene i reforme neophodne za punopravno članstvo u EU.


BalkanMagazin :: Sudbina Turskog toka u Bugarskoj biće jasnija 5. septembra\nPlanetarne naftaške igre se nastavljaju\nPolitika stabilizuje cenu nafte\nVelika zainteresovanost za gas iz terminala u Aleksandropolisu\nHlebno žito skuplje od nafte\nRadijatori topli non-stop – energenata ima dovoljno\nSrbija ima dovoljno naftnih derivata\nBarel jeftiniji od 30 dolara\nBarel još jeftiniji - unca skuplja\nPetrolejskom sektoru SAD preti bankrot\nGaspromnjeft će biti u plusu, čak i dok je cena nafte u minusu\nDa li će SAD biti najveći gubitnik naftnog rata Rijada i Moskve?\nKorona i arapsko-ruski naftni rat prepolovili cenu nafte\nNastavlja se naftni rat\nBugari akcionari u grčkom gasnom terminalu\nutorak, 03. septembar 2019 11:12\nNakon što su ga politički protivnici u Bugarskoj optužili da vlada na čijem je čelu oteže sa izgradnjom „Turskog toka” premijer Bojko Borisov je najavio za 5. septembar potpisivanje ugovora o ovom gasovodu. Ostaje da se vidi da li to znači da će uskoro otpočeti izgradnja „Turskog toka” kroz ovu zemlju.\n(foto: trasa Turskog toka kroz Bugarsku)\nPremijer Bugarske Bojko Borisov rekao je u nedelju da se očekuje potpisivanje ugovora o gasovodu od Turske preko Bugarske, Srbije, Mađarske i Austrije 5. septembra, piše bugarski portal Novinite.\nBorisov je precizirao rekao da trenutno radi na ovom veoma važnom energetskom projektu, koji će osigurati diverzifikaciju snabdijevanja prirodnim gasom.\nBugarski premijer je, takođe, istakao da će po izgradnji gasovoda ka Grčkom i Bugarska obezbediti stopostotnu diverzifikaciju u snabdevanju priridnim gasom.\nOva izjava Borisova odgovor je na optužbe bugarskih opozicionih političara koji su prošle nedelje aktuelnu vlast u Bugarskoj optužili da namerno odlaže izgradnju „Turskog toka“.\nRumen Petkov, predsednik partije „Alternativa za bugarski preporod“izjavio je proišle nedelje da Vlada Bugarske svesno odugovlači početak izgradnje deonice gasovoda „Turski tok“ na teritoriji te zemlje.\nKako se ranije očekivalo, eksploatacija bugarske deonice gasovoda trebalo je krene početkom sledeće godine. Izgradnjom cevovoda trebalo je prvobitno da se bavi konzorcijum „Arkad“, ali je u maju operater „Bulgartransgaz“ izabrao drugog izvođača. Posle žalbe „Arkada“, sud je odlučio da konzorcijum ostane izvođač radova, ali „Bulgartransgaz“ osporava tu odluku.\nPetkov smatra da je upravo Vlada Bugarske odgovorna za odugovlačenje realizacije projecta, prenosi Sputnjik.\n„Vlada Bojka Borisova je osnovni faktor zbog kog cev „Turskog toka” još nije postavljena i zbog kog se procedura odugovlači“, rekao je Petkov komentarišući „da Bugarska na taj način ispunjava ulogu obarača na pištolju koji je usmeren ka Rusiji, kako bi je prinudio da sa Ukrajinom pregovara o tranzitu gasa ka Evropi”.\n„Bugarska Vlada to radi potpuno svesno“, smatra Petkov.\nZanimljivo je da Borisov nije otkrio kada će gradnja bugarske deonice gasovoda „Turski tok” biti započeta, odnosno, kada će biti završena jer, da podsetimo, Gasprom je vlastima u Sofiji poslao zvanično obaveštenje da će krajem ove godine obustaviti isporuke gasa „Transbalkanskim gasovodom“ koji prolazi kroz Ukrajinu i Bugarsku ka Turskoj. Time će, zapravo, biti obustavljena i isporuka ruskog gasa Bugarskoj. Dakle, bugarska zavrtanjem cevi „Transbalkanskog gasovoda“ ne ostaje samo bez prihoda od tranzita ka Turskoj (od tog tranzita Bugarska je očekivala da dobije više od 700 miliona evra do 2030. godine, piše Bugarski radio) već i bez gasa.


Evropski parlament (EK) raspravljaće sutra i glasati o godišnjem izveštaju o Republici Severnoj Makedoniji, na koji su zeleni i socijalisti predložili amandmane koji se odnose na neprimereno i provokativno ponašanje bugarskih vlasti.\nAmandmanom se bugarski vladini službenici optužuju za provokativne izjave o istorijskim pitanjima u vezi sa Severnom Makedonijom i poziva bugarske vlasti da ne daju takve izjave uprkos tekućoj izbornoj kampanji u Bugarskoj.\nPrijedlog su iznela četvorica evropskih poslanika Tonino Picula (Hrvatska), Tanja Fajon (Slovenija), Andreas Schieder (Austrija) i Marek Belka (Poljska) koji pripadaju socijalističkoj Eurogrupi i Zelenim. U amandmanu se navodi da se „osuđuju nedavne provokativne izjave predstavnika bugarske vlade o istorijskim pitanjima u vezi sa Severnom Makedonijom, što je suprotno duhu Sporazuma o dobrosusedstvu sa Bugarskom, i pozivaju se bugarske vlasti da se uzdrže od takvih izjava , uprkos trenutnoj predizbornoj kampanji u Bugarskoj“. Istovremeno, drugi amandman pozdravlja zreo i uravnotežen odgovor predstavnika vlade Severne Makedonije na ove izazove.\nBugarski poslanici u Evropskom parlamentu najavili su da će glasati protiv amandmana koje su predložili socijalisti i Zeleni u Izveštaju o napretku Severne Makedonije, koji, prema njihovom mišljenju, sadrže neprihvatljive primedbe u odnosu na Bugarsku.\nEvropski poslanik Adrej Kovachev rekao je da je EPP, u znak solidarnosti sa Bugarskom, podržao Bugarsku i podnio dva amandmana na nedostatak napretka u provođenju prethodnih preporuka Evropskog parlamenta o diskriminaciji građana koji otvoreno izražavaju svoj bugarski identitet, snažno ohrabrujući vlasti i civilno društvo da preduzmu odgovarajuće mere za istorijsko pomirenje kako bi se premostile razlike između i unutar različitih nacionalnih i etničkih grupa, uključujući građane bugarskog porekla.\nČlan Evropskog parlamenta Angel Džambaski iz Konzervativne i reformističke grupe kaže da su „skandalozne korekcije koje su izvršili Zeleni i socijalisti izvršene u poslednjem trenutku i što je još skandaloznije da je predsedavajući Partije evropskih socijalista Sergej Stanšev bugarski predstavnik u EP“.\nOva stranka predlaže skandalozan amandman gde se „EP mora suprotstaviti određenim vladinim liderima i zvaničnicima u Sofiji. To se odnosi na zamenika premijera i ministra odbrane Krasimira Karakačanova, koji je istoričar i predsednik VMRO-a. Vodi potpuno nepomirljivu bitku protiv istorijskih falsifikata koje su širili falsifikatori Skoplja “, rekao je između ostalog Džambaski.\nBugarska socijalistička delegacija u Evropskom parlamentu oštro je reagovala na ono što je rečeno o njihovoj intervenciji u predstojećem Izveštaju o Republici Severnoj Makedoniji, nakon što je VMRO Krasimira Karakačanova optužio socijaliste da su „podneli nacionalno izdajnički amandman“ na glasanje, usred predizborne kampanje u njihovoj zemlji, navodeći da određena politička sila ponovo koristi arsenal laži i klevetničkih spekulacija i slučajeva i podriva moć Bugarske u EU u svoju korist, svoj politički opstanak.\n„Prekoračenje parlamentarnog praga može biti politički cilj, ali ne može poslužiti kao izgovor za zloupotrebu bugarskog nacionalnog interesa. Objavljivanje mapa i neprimerenih izjava može povećati stope, ali opšti položaj Bugarske u Evropi čini neprihvatljivim. Zbog takvih događaja naši evropski partneri ne razumeju ponašanje naše zemlje. Stoga ne dobijamo podršku, već nove rezolucije”, kaže se u izjavi bugarske socijalističke delegacije u EP, dodajući da neće podržati amandman jer nije u potpunosti odražavao istorijski i politički kontekst Balkana.\nBugarska potpredsednica Iliana Iotova rekla je juče da poslanici u EP pripremaju neprihvatljiv amandman na rezoluciju o Republici Severnoj Makedoniji. „Amandman je usmeren protiv Bugarske. Bez presedana je da takav dokument sadrži ukor u trenutnoj državi članici “, napisala je Iotova na svom Facebook profilu.\nPozvala je svoje bivše kolege iz grupe socijalista i demokrate u EP da povuku amandman.\n„Jezik mržnje i provokativne izjave, kao i zatiranje prava ljudi koji se identifikuju kao Bugari, zaštitni je znak Republike Severne Makedonije. Pripremljeni amandman još jednom potvrđuje neuspeh bugarske države da svojim evropskim partnerima objasni svoj stav o Republici Severnoj Makedoniji“, rekla je Iotova.\nIako su samo savetodavne prirode, izveštaji EP o napretku zemalja kandidata odražavaju sklonost različitih političkih snaga u Evropskom parlamentu.\nRanije juče, povodom učestalog govora mržnje i diskriminacije u Severnoj Makedoniji, bugarsko Ministarstvo spoljnih poslova saopštilo je da Sofija očekuje da Skoplje brani pravo svakog građanina na slobodno samoopredeljenje.\nZamenik premijera i ministar spoljnih poslova Ekaterina Zaharieva pozvala je zamenika ambasadora ambasade Severne Makedonije u Sofiji Vladimira Krastevskog na razgovore u Ministarstvu spoljnih poslova, kojima su prisustvovali zamenik ministra spoljnih poslova i generalni direktor za Jugoistočnu Evropu, Iva Kruleva, koja je izrazila razočaranje velikom negativnom kampanjom u Republici Severnoj Makedoniji protiv predstavnika Skoplja na Evroviziji 2021, Vasila Garvanlieva”./ ibna


Vučić i Stoltenberg se dogovorili da budu u stalnom kontaktu\nTroje mrtvih u sukobu navijača u Hondurasu |\nPacijent u psihijatrijskoj bolnici u Rumuniji ubio četvoro, ranio devetoro |\nDodik: lzgradnjom auto-puta lakše i brže će se stizati do BiH |\n► Vučić i Stoltenberg se dogovorili da budu u stalnom kontaktu\n06.12.2018 | 09:35h ► 14:45h Beograd\nPredsednik Srbije Aleksandar Vučić i generalni sekretar NATO Jens Stoltenberg dogovorili su se danas da ostanu "u stalnom i direktnom kontaktu", kao i da Vojska Srbije ponovo uspostavi svakodnevne kontakte sa snagama Kfora na Kosovu, kako bi razmenjivali informacije i pratili razvoj situacije.\nKako je saopšteno iz pres službe predsednika Srbije, Vučić je u telefonskom razgovoru "upoznao generalnog sekretara Stoltenberga sa problemima sa kojima se Srbija, a posebno srpski narod na Kosovu i Metohiji, suočavaju zbog iracionalnog poteza Prištine da uvede taksu od 100 odsto na robu iz centralne Srbije, suprotno sporazumima i dogovorima".\nVučić je izrazio zebnju zbog namera Kosova da formira vojsku i opasnosti koje taj korak nosi po opstanak srpskog naroda na Kosovu i bezbednost Srbije, kao i po mir i stabilnost u regionu i "zahvalio generalnom sekretaru NATO na konstataciji da nije vreme za formiranje vojske Kosova, odnosno da namera Kosova da 'transformiše svoje bezbednosne snage u vojsku dolazi u pogrešno vreme'", navodi se u saopštenju.\nU saopštenju se dodaje da su se sagovornici saglasili da su očuvanje mira i stabilnosti od najvećeg interesa za Srbiju i ceo region.\nStoltenberg je "naglasio koliko ceni doprinos Srbije miru i stabilnosti u regionu" i izrazio zahvalnost Vučiću "za odličnu organizaciju vežbe pružanja pomoći u vanrednim situacijama, koja je sa 900 učesnika, bila najveća vežba te vrste do danas", piše u saopštenju.\nVučić: Tači novcem iseljenika platio svoje mesto u Parizu i na sahrani Buša\nPredsednik Srbije Aleksandar Vučić izjavio je danas da je predsednik Kosova Hašim Tači novcem kosovskih iseljenika kupio svoje mesto na svečanosti povodom stogodišnjice završetka Prvog svetskog rata kao i na sahrani nekadašnjeg američkog predsednika Džordža Buša.\nVučić je za televiziju Pink rekao da je svima jasno kako je došlo do toga da Tači na toj sahrani sedi između nemačke kancelarke i poljskog predsednika.\nOn je rekao da bi druga opcija bila da neko toliko zastupa interese Prištine, ali da je on uveren da to nije tačno.\n"U pitanju je ogroman novac koji plaćaju njihovi iseljenici, a ne njihova 'kvazi' država. Pre svega oni iz Njujorka, ali i Švajcarske, Nemačke, Italije... Nemojte da imate iluzije da je to nešto drugo u pitanju. Zamislite Tačija - čuvenog borca za ljudska prava da je nečim zaslužio da sedi pored Merkelove", rekao je Vučić.\nOn je dodao da je ponekad uplašen očekivanjima koje građani Srbije imaju po pitanju Kosova i dodao da oni moraju da razumeju da su u prošlosti počinjene mnoge greške i da to ne može da ne dođe na naplatu u istorijskom smislu.\n"Ljudi, nas je na Kosovu i Metohiji između pet i šest odsto. Južno od Ibra dva odsto... A za to smo krivi mi i sve ono što smo radili i 1999. godine i posle 2000. godine, kada se nismo borili za svoj narod. Nego smo samo donosili rezolucije i ćutali na odluku o proglašenju nezavisnosti. Sami smo sebe izbacili iz UN i saglasili se da postavimo granicu između Srba. Te greške ljudi moraju da razumeju, ne možete da ne platite te greške i loše političke odluke u istorijskom smislu", rekao je on.\nVučić je rekao da ne najavljuje ništa loše ali da samo želi da govori ono što je objektivno i realno.\nVojska može na sever Kosova samo ako se NATO saglasi s tim\nPredsednik Srbije Aleksandar Vučić izjavio je da će danas u podne telefonom razgovarati sa generalnim sekretarom NATO Jensom Stoltenbergom o tome da ne bude vojske na severu Kosova.\nVučić je rekao da vojska na sever može doći samo ako se NATO saglasi sa time, ili ako se lokalna zajednica Srba saglasi sa tim.\n"Nijedan Srbin se neće saglasiti", rekao je Vučić.\nPovodom najave formiranja vojske Kosova Vučić je izjavio da je uveren da rata neće biti i da će Srbija uspeti da sačuva mir, ali da neće dozvoliti pogrom i proterivanje Srba gde god da oni žive.\n"Srbija će dati sve od sebe da sačuva mir", rekao je Vučić.\nOn je rekao da je težak posao Srbije da vodi odgovornu politiku mira i da pokazuje brigu za Srbe na Kosovu i Metohiji.\n"Meni se čini samo da ljudi u Prištini danas ne razumeju razmere katastrofe koje mogu da izazovu i zato ih molim da u nekom trenutku to pokušaju da shvate", rekao je Vučić govoreći o formiranju vojske Kosova.\nOn je kazao da predstavnici Prištine imaju pomoć velikih sila - SAD, Nemačke, Francuske, Italije i Velike Britanije.\n"Nalazimo se u vrlo teškoj situaciji u kojoj je nemoguće predvideti poteze", rekao je Vučić.\nVidećemo šta će naša istraga ubistva Olivera Ivanovića pokazati\nPredsednik Srbije Aleksandar Vučić izjavio je danas da će se videti rezultati srpske istrage ubistva lidera Građanske inicijative Olivera Ivanovića, ali da ukoliko bi se pokazale kao ispravne tvrdnje srpskih službi bezbednosti odmah bi se moglo dati ime ubice.\n"Videćemo šta će naša istraga do kraja pokazati, njihova nije pokazala ništa. Tražili smo čaure da dostave, do danas ih nisu dostavili. Ako bi se pokazale ispravne tvrdnje srpskih službi bezbednost, mogli bismo odmah da damo ime ubice, ali problem je što nismo imali pristup mestu zločina. Oni su sa različitim stranim agenturama pravili priče", rekao je Vučić.\nOn je naveo da je ljut zato što deo ljudi u Srbiji jedva čeka da optuži rukovodstvo svoje zemlje, jer im se ne sviđa činjenica da Milan Radoičić nije ubica.\n"Rekli su, ovaj čovek je ubica, svima smo to ispričali, a sa njim je uvezan Vučić", rekao je Vučić i dodao da su godinu dana proveravani navodi da se vidi ko je sve učestvovao i da li je Radoičić učestvovao.\nPonovio je da je Radoičić prošao poligraf.\nOliver Ivanović ubijen je 16. januara u Kosovskoj Mitrovici.\nNajgori nasilnici organizuju proteste protiv nasilja\nPredsednik Srbije Aleksandar Vučić ocenio je danas da je paradoksalno što ljudi iz opozicije, za koje je ocenio da su "najgori nasilnici", organizuju protest protiv nasilja.\n"Ljudi koji su najgori nasilnici organizuju protest posle nasilja. Batinaši. Ej, Dveri u šetnji protiv nasilja. Ta mala fašistička stranka u šetnji protiv nasilja. Pa jesu li oni tukli vaše dve koleginice (TV Pink) koje još i vređaju posle toga. Jedna bitanga je nokautirala Gordanu (Uzelac, novinarku TV Pink) a niko nikada nije rekao izvini", rekao je Vučić.\nOn je optužio predsednika Dveri Boška Obradovića da je napadao i službenicu Republičke izborne komisije ali i šefa poslaničke grupe Srpske napredne stranke u Skupštini Srbije Aleksandra Martinovića.\n"Ljudi govore o borbi protiv nasilja a predvodiće je čovek koji kaže da će da mokri ili piša po našim grobovima", rekao je on.\nVučić je, takođe, kritikovao napade koje na društvenim mrežama predstavnici i simpatizeri opozicije iznose na račun predsednice Skupštine Srbije Maje Gojković i premijerke Ane Brnabić.\nOn je rekao da pojedine sile u svetu imaju problem sa njim jer ne želi da prihvati da drugi donose odluke u ime građana Srbije.\n"Neću da pravim kompromise sa lopovima koji su razarali zemlju. Neću, možete da me ubijete i šta? I šta? Ništa, ništa mi ne možete drugo. Ja ih se ne plašim i znam kakve su kukavice", rekao je on.\nŠolak i Đilas besni i nervozni jer su oni hteli da kupe Prvu i O2\nPredsednik Srbije Aleksandar Vučić izjavio je danas da su suvlasnik SBB Dragan Šolak i lider Saveza za Srbiju Dragan Đilas "mnogo besni i nervozni" zato što su oni hteli da kupe televizije Prvu i O2, koju je kupio preduzetnik Srđan Milovanović.\n"Mnogo su nervozni što nemaju po 500 miliona evra svake godine zarade. Rezultat je bes, jer su ugroženi njihovi interesi u milionima evra", kazao je Vučić.\nVučić je upitao da li on treba da bude kriv što je Antena grupa prodala televizije Prva i O2, dodajući da je sada već bivšeg vlasnika te grupe čak i pitao zašto to čini i da li je nezadovoljan uslovima poslovanja u Srbiji na šta mu je odgovorio da se radi o profesionalnoj odluci.\nVučić je optužio Šolaka i Đilasa da su zajedničkim snagama na razne načine, između ostalog, preko agencija koje su trgovale medijskim prostrom imali apsolutni monopol preuzimanja novca.\n"Napravili su SBB, a to kako i na koji način, to proveravaju nadležni. Oni su sve vreme razarali Telekom, njegova vrednost je stalno padala i kad smo hteli da ga privatizujemo, misleći da će se taj koji ga uzme boriti protiv nelojalne konkurencije Šolaka i Đilasa", kazao je Vučić.\nOn je rekao da Telekom koji je preuzeo Kopernikus, mora da razvije platforme da bi se takmičio i pokušao da pobedi Šolaka i Đilasa.\n"Đilas je davao kablove Kopernikusu", rekao je Vučić.\nGrčka kompanija Antena grupa postigla je dogovor sa preduzetnikom Srđanom Milovanovićem o preuzimanju 100 odsto osnivačkih prava Antena grupe u Srbiji i Crnoj Gori.\nU vlasništvu kompanije Antena grupa nalaze Prva televizija, O2 TV, Prva TV Crna Gora, Play radio, šest kablovskih kanala i tri portala Prva.rs, O2tv.rs i B92.net.\nU Crnoj Gori na delu ogoljena antisrpska kampanja\nPredsednik Srbije Aleksandar Vučić ocenio je danas da u Crnoj Gori postoji ogoljena antisrpska kampanja i dodao da je to za Srbiju veoma teško jer Beograd želi da izbegne konflikte.\nVučić je rekao da je užasnut zbog toga što je profesoru prava Dejanu Miroviću zabranjeno da uđe u Crnu Goru, iako se radi o čoveku koji je poreklom iz te zemlje.\n"Mi ne damo kriminalcima da uđu u Srbiju a vi ne date onima koji drugačije misle. Ne date ljudima iz Crne Gore samo zato što su Srbi. Ja to da pravdam - stvarno nisam u stanju", rekao je on.\nKomentarišući hapšenje opozicionog lidera Nebojše Medojevića, Vučić je rekao da nema prava da se meša u unutrašnje stvari Crne Gore.\n"Ali, ako pogledate razloge... Da se to desi u Srbiji, nas bi ceo svet osudio i rekao da smo postali prava diktatura", rekao je on.\nGovoreći o nedavnoj izjavi zamenika kosovskog premijera Envera Hodžaja da Kosovo pokušava da napravi pakt protiv Srbije u regionu, Vučić je rekao da je Hodžaj naknadno demantovao samo naslov teksta koji je izašao u hrvatskoj štampi a da se iz sadržaja vidi da je to suštinski mislio.\n"On je demantovao samo naslov. Hodžaj je važna ličnost jer je ranije važio za čoveka koji nije ekstremista. Svojim vezama i dobrim i tečnim nemačkim jezikom zadavao je mnogo problema ali se onda pogubio i pomislio da može da radi šta hoće i postao sve ekstremniji. Rekao je sve to što je u naslovu teksta, samo što nije rekao reč 'pakt'", rekao je Vučić.\nVučić je rekao da ne namerava da se izvinjava ratnom komandantu Srebrenice Naseru Oriću koji je izjavio da razmišlja da ga tuži zbog njegovih izjava, nakon što je oslobođen odgovornosti za ratne zločine nad Srbima u BiH tokom rata.\nPredsednik Srbije dodao je, međutim, da ga je pogodilo to što je Orić izjavio da je dobio ponude od trojice advokata iz Srbije koji su zeinteresovani da ga zastupaju u tom procesu i naveo da mu se čini da ta Orićeva izjava nije bila lažna.\n"U redu je da prihvate da ga zastupaju. Ali zamislite ljude koji su se samoinicijativno javili velikom pravedniku Oriću da ga zastupaju u procesu u kojem on tuži predsednika njihove zemlje", rekao je Vučić.\nautor: SA/ AP\tizvor: Beta\nvojska kosova /\nprotest opozicije /\nubistvo olivera ivanovića /\nPredsednik Srbije Aleksandar Vučić izjavio je danas da je Srbija 70 godina sanjala i čekala otvaranje auto puta "Miloš veliki" i obećao nove puteve, kanalizacionu infrastrukturu i...\nDodik: lzgradnjom auto-puta lakše i brže će se stizati do BiH\nČlan Predsedništva Bosne i Hercegovine Milorad Dodik izjavio je danas da će izgradnjom auto-puta "Miloš veliki" lakše i brže stizati i do Bosne i Hercegovine.\nKosovo nije uspelo da se odupre međunarodnom pritisku i održi meru reciprociteta za slobodu kretanja koja je uvedena za srpske pasoše, izvestila je Gazeta Blic, pozivajući se na neimenovane...\nĐurić: Sever Kosova opsesivna meta Prištine, uspevamo da snebdevamo naš narod\nDirektor Kancelarije za Kosovo i Metohiju Marko Đurić izjavio je da Beograd uprkos pritiscima na terenu i pojčanim policijskim i inspekcijskim kontrolama, pronalazi način da osigura...\nPutnička vozila na Horgošu čekaju pet sati\nPutnička vozila na graničnom prelazu Horgoš, sa Mađarskom, čekaju oko pet sati na izlaz iz Srbije, dok na ulazu čekaju oko 15 minuta.\nDirektor Kancelarije za Kosovo i Metohiju Marko Đurić izjavio je da Beograd uprkos pritiscima na terenu i pojčanim policijskim i inspekcijskim kontrolama, pronalazi način da osigura koliko-toliko stabilno snabdevanje srpskog stanovništva na tom području, pre svega na severu.\nPrihodi 40 najvećih medija u Srbiji porasli su u prošloj godini za sedam odsto, na 387 miliona evra, dok je Radio-televizija Srbije (RTS) i dalje vodeći na listi s približno pet miliona evra većim prihodima, preneo je portal Bizlife pozivajići se na regionalni portal Media daily.


Ruskoj televiziji oduzeta akreditacija za Kongres SAD-a ⋆ EvropaMagazin\nRuskoj televiziji RT, koja je pod kontrolom Kremlja, a prisiljena je u Sjedinjenim Američkim Državama registrirati se kao “inostrani agent”, oduzeta je u srijedu akreditaciju za izvještavanje iz američkog Kongresu u Washingtonu.\n“Ta mjera je preduzeta kao odgovor na registraciju T&R Productions LLC – kompanije koja upravlja RT-om, kao inostranog agenta”, objašnjava se u pismu koje je ruskom kanalu poslao Craig Caplan, predsjednik Izvršnog odbora kongresnih radio i televizijskih izvještača.\nPo pravilima tog odbora, akreditacije se “ne daju podnosiocu zaposlenom kod bilo koje strane vlade ili njenog predstavnika”, dodao je on.\nI Moskva uvela ‘agente’\nMinistarstvo pravde SAD-a zatražilo je septembru od RT-a da se registrira kao “inostrani agent” pošto je američka obavještajna služba procijenila da je ta TV “glavni međunarodni propagandni medij Kremlja”.\nRT se tako 13. novembra registrirala u SAD-u, a predsjednik Rusije Vladimir Putin je zauzvrat prošle subote proglasio zakon kojim se i u Rusiji uvodi klasifikacija medija kao “inostranih agenata”, čime se cilja na radio-stanice Glas Amerike i Slobodna Evropa.\nDa li se ceka kiša i snijeg da bi nerad bio opravdan zbog vremenskih uslova ili je ovo samo testiranje strpljena…\nCijenjeni posjetioci broj objavljenih vijesti je 390 sa 1960989 pregleda\nFebruary 25, 2018 Uređivano: Novembar 30, 2017 u 11:10


Zabrinutost u EU, rasprava zbog napetosti na Zapadnom Balkanu | EurActiv Srbija\nU Evropskoj komisiji smatraju da je "neodgovorni i bezrazložni" incident s vozom izazvao zategnutost između Beograda i Prištine, a Evropski parlament je odlučio da održi raspravu zbog "zabrinjavajućeg porasta napetosti" u regionu poslednjih nedelja. Zvaničnici u Evropskoj komisiji navode da je zato bilo vrlo potrebno da visoka predstavnica EU Federika Mogerini vanredno sazove sastanak premijera Srbija i Kosova za 24. januar, utoliko pre što su, kako je rečeno, "nesrećna epizoda s vozom" i nerazumljive pretnje nekim sukobima izazvale prilično nezadovoljstvo u diplomatskim kancelarijama članica EU.\nZa 24. januar je sazvana i rasprava u Spoljnopolitičkom odboru EP na temu "Zapadni Balkan: Stabilnost regiona i njegova budućnost moraju odneti prevagu nad svađama iz prošlosti".\nViše poslanika og odbora Evropskog parlamenta je zatražilo tu vanrednu raspravu, a u ime grupe liberala slovenački poslanik Ivo Vajgl je izdao posebno saopštenje u kojem podvlači "uznemirenje zbog narastajućih zategnutosti na Zapadnom Balkanu" i poziva vođe zapadnobalkanskih zemalja da "odigraju nužnu odgovornu ulogu za očuvanje stabilnosti regiona i da se usredsrede na reforme i postupak koji vodi uključivanju u EU".\nVajgl je u izjavi agenciji Beta u Briselu rekao da su "nedavne izjave pojedinih rukovodilaca u regionu krajnje zabrinjavajuće i nikako se ne mogu gurnuti u stranu i opravdati zbog predstojećih izbornih kampanja" ili sličnih razloga.\nSlovenački poslanik u Evropskom parlamentu posebno istako je da svi tragični događaji iz proteklih četvrt veka na području bivše Jugoslavije govore da i manji, naizgled beznačajni incidenti, zapaljive izjave i potezi lako mogu da dovedu do neočekivanih sukoba.\n"I sad je bilo dovoljno da opali jedna puška i neko, ne daj Bože, bude ubijen, pa da bukne teži sukob i onda je sve prekasno", upozorava Vajgl, bivši šef slovenačke diplomatije.\nOn je rekao da "niko ne veruje da, recimo, srpski predsednik Tomislav Nikolić zaista želi neki rat" kad izjavljuje da bi poslao vojsku na Kosovo "ako bi tamo bili ubijani Srbi", niti događaji oko proslave dana Republike srpske, postavljanje neoustaških ploča u Jasenovcu, organizovanje makedonskih albanskih partija u Tirani, pokušaj "puča" u Podgorici, govore da se baš spremaju sukobi, ali se u Evropskom parlamentu mora jasno o tome raspraviti.\n"Srbija je država od centralne važnosti u regionu, svi to u EU znaju i podržavaju njen napredak, pa zato ima i posebnu odgovornost da svojom politikom utiče na regionalnu stabilnost", rekao je Vajgl.\nNa pitanje kako gleda i na razvoj u Makedoniji, budući da je izvestilac za tu zemlju u Evropskom parlamentu, Vajgl je rekao da je tamo "krajnje zategnuta i nejasna politička situacija" oko rešavanja duge političke krize i formiranja vlade.\nOn je rekao da je bio vrlo nezadovoljan izostankom reagovanja EU i zatražio od visoke evropske predstavnice Mogerini da osudi što je premijer Edi Rama u Tirani organizovao platformu makedonskih albanskih partija koje traže ozbiljnu promenu ustava i novi položaj za Albance u Makedoniji.\nTo je direktno mešanje strane zemlje u unutrašnje ionako opasnošću bremenitog razvoja u Makedoniji, smatra Vajgl, uz opasku da to onda povlači za sobom i spekulacije oko Raminih ambicija na prostorima gde živi albansko stanovništvo.\nU saopštenju u ime liberalne grupe u Evropskom parlamentu on je naveo da "svi regionalni i evropski rukovodioci moraju odlućno žigosati sve nacionalističke i ratoborne poruke".\n"Ne vidim zašto Nikolić može da daje takve izjave, a (srpski premijer Aleksandar) Vučić se onda čudi otkud je Priština poslala specijalnu policiju da zaustavi voz", kaže slovenački poslanik u Evropskom parlamentu.\nU saopštenju, datom u ime grupe liberala, podvlači se da "pođarivanje starih rasprava iz prošlosti neće Zapadnom Balkanu pomoći da napreduje ka EU" i naglašava da "temeljna prava i sloboda medija moraju biti očuvani, a težnje ka autoritarnoj vlasti zauzdane".


NAUČNICI IZDALI UPOZORENJE ZA JESEN! Pozvali građane da se spreme, situacija svakog časa može da se PROMENI! - Informer\nFrancuski naučnici savetovali su građane da budu spremni za još jedan talas Kovid-19, jer predviđaju nastavak cirkulacije virusa na visokom nivou na jesen 2020.\nNaučni savet francuske vlade naveo je u svom poslednjem savetu krajem jula da veruje da je situacija osetljiva i da bi u svakom trenutku kurs mogao da se promeni na manje kontrolisan scenario kao na primer u Španiji, preneo je CNN.\nOni su upozorili građane da se pridržavaju vladinih smernica poput nošenja maski. Budućnost epidemije u kratkom roku u velikoj meri nalazi se u rukama građana, posebno kroz njihovu sposobnost da poštuju sve mere fizičkog distanciranja, upozorili su naučnici.\nDa bi se pripremili za novi epidemiološki talas na jesen, Savet ističe važnost nekoliko protokola: mere fizičkog distanciranja, testiranje, izolaciju ljudi koji su u riziku od teških oboljenja i zaštitu domova za stare i osetljive populacije.\nSavet je, takođe, ukazao na važnost traženja kontakata i preporučio vladi da aktivno promoviše StopKovid aplikaciju za praćenje, koju je do sada preuzeo samo mali broj ljudi.\nFrancusko Ministarstvo zdravlja saopštilo je juče najnovije podatke koji pokazuju trend o postojanju više od 1.000 novozraežnih na dnevnom nivou u poslednjih šest dana.\nI broj ljudi na odeljenjima intezivne nege u blagom je porastu proteklih par dana.\nFrancuska upozorenje jesen mere Korona koronavirus drugi talas\nti korumpirani americki naucnici korumpiranih americkih televizija su bas preterali u svemu.Djavo da ih nosi


Ukupno povećanje penzija 17 odsto – ASinfo Portal\nUkupno povećanje penzija 17 odsto\nBANJALUKA – Predsjednik Vlade Republike Srpske Željka Cvijanović precizirala je da će, u nepune četiri godine, uz dosadašnja, te uz dodatno planirano povećanje u drugom kvartalu 2018. godine, biti obezbijeđeno ukupno povećanje penzija od 17 odsto.\nOna je na današnjim konsultacijama sa ministrima i predstavnicima Udruženja penzionera Republike Srpske, u vezi sa izradom budžeta Republike Srpske za 2018. godinu i Programom ekonomskih reformi Srpske za period od naredne do 2020. godine, razgovarala o jačanju materijalnog položaja i statusa penzionerske populacije u Srpskoj, saopšteno je iz Biroa Vlade za odnose s javnošću.\nOvom prilikom je istaknuto da je Vlada Srpske u prethodnom periodu preduzela niz aktivnosti na unapređenju materijalnog statusa penzionera, te da je redovnost isplate penzija u kratkom roku obezbijeđena prelaskom na trezorski sistem isplate.\n“Radi poboljšanja materijalnog statusa penzionera, Ministarstvo finansija sugerisaće lokalnim zajednicama da pri izradi svojih budžeta za 2018. godinu uzmu u obzir potrebe penzionerske populacije”, navodi se u saopštenju.\nIz Udruženja penzionera su naveli da su u dosadašnjem periodu imali podršku i razumijevanje Vlade Srpske, ali su naglasili da imaju i dodatna očekivanja i zahtjeve u pogledu unapređenja statusa penzionerske populacije.\nPosebno su ukazali na potrebu jačanja finansijske discipline na suzbijanju sive ekonomije, čime bi se stekli realni uslovi za povećanje njihovih primanja.\nNa sastanku je istaknuto da u narednom periodu predstoje dalje aktivnosti s ciljem poboljšanja položaja penzionera koje će biti realizovane u partnerstvu institucija Republike Srpske i uz podršku penzionerske zajednice.\nZajednički je ocijenjeno da su sastanci i konsultacije ovakve prirode izuzetno korisni i u interesu obje strane, te da trebaju postati praksa.\nNa sastanku su učestvovali ministar finansija Zoran Tegeltija, ministar rada i boračko-invalidske zaštite Milenko Savanović i direktor Fonda PIO Mladen Milić. Srna\nKljučne riječi:&nbsp&nbsppenzije, povecanje, tegeltija, vlada rs\nBobar banka prodala pržionicu kafe i auto – gume


SZO: Novi soj korona virusa Omikron predstavlja vrlo visok globalni rizik - Glas Zaječara\nHome Društvo SZO: Novi soj korona virusa Omikron predstavlja vrlo visok globalni rizik\nNovi soj korona virusa omikron predstavlja „vrlo visok rizik“ na globalnom nivou, upozorila je danas Svetska zdravstvena organizacija ali je istovremeno naglasila da postoje brojne nepoznanice oko njegove opasnosti i prenosivosti.\n„Do sada nijedan smrtni slučaj vezan za soj omikron nije prijavljen“, navela je SZO u tehničkom dokumentu objavljenom danas.\nU dokumentu se takodje daje savet vlastima da pokušaju da obuzdaju širenje novog soja korona virusa.\nNavodi se da je s obzirom na mutacije koje mogu da daju potencijal za izbegavanje imunog odgovora i omoguće veću prenosivost, postoji visoka verovatnoća da se omikron raširi na globalnom nivou.\nSpisak zemalja gde je novi soj virusa identifikovan brzo raste posle prijave prvih slučajeva na jugu Afrike pre manje od nedelju dana.\nSZO je u petak navela da ovaj soj izaziva zabrinutost, čime je svrstan u istu kategoriju sa sada najrasprostranjenijim sojem delta.\nOrganizacija je ukazala na brojne nepoznanice vezane za ovaj soj kovida-19 – njegova zaraznost, da li ovaj soj može bolje da zaobidje imuni odgovor, koliku zaštitu pružaju postojeće antikovid vakcine po pitanju zaraznosti i težini bolesti, da li on izaziva teže simptome.\nPrethodni tekstJoš jedan dan za prijavu za 20 evra\nUčenici Tehničke škole izvanredni u poznavanju engleskog jezika 29/11/2021


Agroseme ad - Kikinda - Agromarket\nIzmeđu primarne proizvodnje i distribucije semenskog materijala nužno stoji uskladištenje i dorada semena. I sve to u okviru jednog sistema, Agromarket Grupa. Da bi se ova tri posla obavila nužna je vrhunska organizacija semenske proizvodnje, kvalitetno zapremanje, a zatim dorada i promet semena ratarskog bilja, pre svega ozimih i jarih strnina, kukuruza, industrijskog i krmnog bilja, povrća, kao i pružanjem eksterne usluge dorade semena. Navedene aktivnosti obavljaju se paralelno u Kikindi i u Šapcu, odnosno u centrima “Agroseme” i “Semenarstvo”.\n„Agroseme“ Kikinda od 2005.godine radi u sastavu Agromarket grupe. Cilj preduzeća je svakodnevno usavršavanje proizvodnje i zadovoljenje sve zahtevnijeg tržišta semenske robe.\nNajpre, osnov čini više od 60 stručnih i odgovornih zaposlenih saradnika uz vrhunsku opremu i skladišne kapacitete. Doradni centar “Agroseme” Kikinda raspolaže prijemnim platformama kapaciteta preko 60 tona na sat i podnim skladištima koje mogu da zaprime preko 5000 tona zrnaste robe. Istovremeno, centar raspolaže i sa 18 silo ćelija u koje se može uskladištiti i preko 10000 tona zrnaste robe. U okviru doradnog centra instalisana je i sušara za kukuruz sa mogućnošću sušenja 480 tona (12 komora po 40 tona) kukuruza u klipu u jednom turnusu, odnosno 50 tona suvog zrna kukuruza dnevno. Uskladišteno naturalno sortno seme se dorađuje i pakuje na linijama “Hide” sa kapacitetom od 12 i “Linde” sa 5 tona na sat.\nNaravno, tu se ne staje. Paralelno se radi na stalnom unapređenju znanja i stručnosti saradnika, ulaganju u novu opremu, pripremi za uvođenje sistema standarda kvaliteta što će sve dati još bolji kvalitet kikindsko-šabačkom zlatnom semenu.


Pošalji komentar - "TOMA" ĆE BITI HIT I U HRVATSKOJ: Održana zagrebačka premijera filma koji u Srbiji nedeljama puni bioskope | Novosti.rs\nMILIĆ Vukašinović napisao je brojne hitove narodne muzike, među kojima je i pesma "Sećaš li se Sanja", koju je otpevao pokojni Toma Zdravković.\nSILVANA Armenulić bila je jedna od najpopularnijih pevačica na ovim prostorima, a jedan od najvećih hitova koji ju je vinuo u zvezde bila je pesma "Šta će mi život" Tome Zdravkovića, koju je otpevala u TV seriji "LJubav na seoski način", a istoimena ploča, koju je izdao zagrebački "Jugoton", prodata je u to vreme u neverovatnih 300.000 primeraka.\nKADA se priča o Tomi Zdravkoviću, a ovih dana nam je stalno na usnama njegovo ime, što zbog vanserijskog uspeha filma o njemu, što povodom 30 godina od smrti, nekako je neizostavno pominjanje reči "boem" već u prvoj rečenici.\nU DANIMA kada se obeležava 30 godina od smrti Tome Zdravkovića, a film o njemu puni bioskopske sale, malobrojni su Beograđani koji znaju da ovaj najveći jugoslovenski boem ima ulicu u glavnom gradu u naselju Vojvoda Vlahović.\nMISLIM da je na ovaj dan najlogičnije mesto da se film o Tomi Zdravkoviću prikaže baš ovde i da mi svi budemo ovde. Srećan sam i ponosan na celu ekipu koja je bila uključena u ideju da napravimo film o čoveku koji je to svakako zaslužio i na možda najlepši način zadužio ovaj grad i sve nas – kazao je glumac Milan Marić.


Janko Mladenović vicešampion OP "Vojvodine" - Glas Zaječara\nU Kladovu 11, u Majdanpeku 16 novoinficiranih korona virusom\nHome Sport Janko Mladenović vicešampion OP „Vojvodine“\nJanko Mladenović vicešampion OP „Vojvodine“\nMladi teniser iz Zaječara Janko Mladenović, nastavlja sa dobrim rezultatima. On je na OP Vojvodine u Novom Sadu zauzeo drugo mesto.\nJanko Mladenović teniser TK „Euroclub“ postao je vicešampion OP Vojvodine održanog u Novom Sadu na teniskim terenima TK BMK. Njega je u finalu pobedio teniser iz Sremske Mitrovice, i ako ga je Janko pobedio u grupnoj fazi rezultatom 4/0.\nJanko je još jednom pokazao da je rođeni šampion pošto je u jakoj konkurenciji od 32 takmičara, većinom iz Beograda i Novog Sada, pobeđivao sve do finala bez izgubljenog gema.\nOvim turnirom Janko je zaokružio i završio letnju sezonu turnira i to sa velikim uspehom.\nPrethodni tekstPredstava „Petra“ u Negotinu\nNaredni tekstŽiki Nikoliću uredniku „Žikine šarenice“ uručena statuetu Zorana Radmilovića i povelja za dugogodišnju promociju Zaječara


Aplikacija "PRIJAVI SMRAD" na raspolaganju Zrenjanincima - Građanski preokret\nOctober 2, 2020 Građanski preokret\nAplikacija “PRIJAVI SMRAD” na raspolaganju Zrenjanincima\nNa konferenciji za novinare Građanskog preokreta predstavljena je veb aplikacija “PRIJAVI SMRAD” koju od danas mogu da koriste stanovnici Zrenjanina.\nO aplikaciji je govorio Miodrag Bogunović, član Upravnog odbora Građanskog preokreta.\nAplikacija “PRIJAVI SMRAD” je namenjena prijavljivanju, prikupljanju, prikazivanju i analizi komunalnih problema. Može joj se pristupiti preko internet portala Građanskog preokreta.\nU okviru aplikacije, koristeći zoom-in i zoom-out funkcije ili ugrađeni GPS prijemnik na telefonu, svako može da odabere lokaciju koju prijavljuje, opiše vrstu problema i da priloži fotografiju ili video zapis.\nZa dodavanje pojedinačnog ”smrada” postoji osam opcija i to za: neispravnu vodu, zagađeni vazduh, komunalnu buku, divlje deponije, saobraćajne probleme, napuštene objekte, neprimerene grafite i ostale probleme.\nZa sve unete informacije o različitim ”smradovima”, klikom na odgovarajuću ikonicu može se izvršiti uvid u detaljnije podatke o kategoriji, mesnoj zajednici, adresi, fotografiji, datumu kreiranja i opisu problema.\nNakon izvesnog vremena, aplikacija će jasno pokazati učestalost i strukturu problema koje građani prijavljuju, a biće i vidljivo da li se, kako i koliko brzo prijavljeni problemi rešavaju.\nVeb aplikacija “PRIJAVI SMRAD” je nastala u saradnji Građanskog preokreta sa GIS udruženjem Srbije, koje se bavi ostvarivanjem ciljeva u oblasti profesionalizacije, promocije, primene i razvoja geografskog informacionog sistema (GIS-a).\nMiodrag Bogunović se osvrnuo i na ponovni rad postrojenja za preradu pijaće vode u Zrenjaninu. Preneo je stav Građanskog preokreta da je u pitanju nezakonito uključenje “fabrike vode” u komunalnu delatnost vodosnabdevanja. Od 2015. godine do sada iz posla je izašao nosilac konzorcijuma koji je izabran u javnoj nabavci – italijanski Zilio, svi ugovoreni rokovi su prekršeni, a umesto privatnog kapitala u to postrojenje su ugrađene desetine miliona budžetskog novca. Zdravstvene i komunalne probleme treba rešavati, ali ne smemo dozvoliti da nam praksa postane da ih rešavamo kriminalnim poslovima – poručio je Bogunović i dodao da će Građanski preokret nastaviti da se angažuje na ovom pitanju kroz Inicijativu “ZAJEDNO DO VODE” i insistiranjem da pravosudni organi urade svoj posao.\nArhiva Zajedno do vode\nPrevious Post:Preminuo istaknuti zrenjaninski borac za radnička prava Robert Fai\nNext Post:Petkom otvorena vrata za građane


Brazilski bodibiler umalo umro zbog sintol ulja - Muški magazin - trendovi, fitness, lifestyle, saveti, devojke... `\nBrazilski bodibiler umalo umro zbog sintol ulja\nOvaj brazilac hteo je da dobije bicepse obima 60 cm...\nValdir Segato je bodibilder koji živi u Sao Paolu i koji ima neverovatnu želju da ima najveće ruke na svetu. Pošto nije uspeo da tradicionalnim metodama vežbanja poveća svoje mišiće, on je odlučio da u svoje mišiće ubrizgava opasno sintol ulje koje ga umalo nije ubilo. Sintol ulje stvara takvu reakciju u mišićima koji se zbog njega naduvavaju poput balona i postaju neverovatno veliki.\nSamo mala količina sintol ulja može da dovede do trajnih posledica, odumiranja mišića, sepse, amputacije i smrti, a Valdir je toliko sintola ubrizgao da je svoje telo potpuno transformisao. Iako ima 50 godina, on je odlučio da svoje telo transformiše za kratko vreme i nije razmišljao šta ćemu se zbog sintola desiti.To je dovelo do toga da on poprimi monstruozni oblik, zbog koga su ga stanovnici Sao Paola nazvali ČUDOVIŠTE.\nValdir je nekoliko puta bio na ivici smrti zbog sintol ulja, ali on i dalje odbija da prestane da ga koristi. „Jednostavno ne mogu da dopustim da izgubim svoje mišiće i uradiću sve što treba da ih zadržim makar me to ubilo“, rekao je brazilski bilder koji ne odustaje od ubrizgavanja ovog opasnog ulja.\nDoktori savetuju svima da nikako ne pokušavaju da koriste ovo ulje, jer će na taj način samo pogoršati svoj izgled i ozbiljno narušiti svoje zdravlje.\nAko vas zanima kako Valdur izgleda, onda pogledajte klip:\nPROČITAJTE SLEDEĆI TEKST: Srećan sam što sam slep, a evo i zašto